text:
4G netið hevur álvarslig hjáárin á heilsuna hjá fólki
Martin Möhrke, undangongumaður í vanligari og alternativari náttúruvísind, sigur, at eitt alsamt vaksandi tal av fólki nú dregist við óforklárligar sjúkur, sum standast av mikrobylgjugeisling frá m.a. 4G/LTE netinum. Í 2002 var eitt út av 30 fólkum strongt av mikrobylgjugeisling – og í 2012 var talið eitt av trimum fólkum.
Hetta sæst við blóðmátingum ella spýttmátingum. Blóðmátingarnar vísa, at mikrobylgjugeislingin hevur ógvusliga ávirkan á hjánýruni og á kortisoninnihaldið í blóðinum. MRI/PET og infrareyðar skanningar vísa broytingar av heilanum og hitanum í húðini eftir mikrobylgjugeisling uppá nøkur frá sekund.
Læknar og kommunulæknar, sum koma í samband við hesar sjúklingar, vita ikki, at so nógv dragast við strongd frá mikrobylgjugeisling. Á viðgerðarstovuni hjá Möhrke síggja tey eisini hjá Fleiri og fleiri pinkubørn, sum gráta
Möhrke mælir fólki til at sløkkja Wi-Fi og DECT telefonir um náttina, at skifta yvir til vanligar fastnets telefonir. Hann biður foreldur tosa við skúlarnar, um at avmarka Wi-Fi geislingina á skúlunum. Hann mælir eisini mynduleikunum til, at kanna biologisku ávirkanina av 4G, áðrenn tað verður sett upp. Í Føroyum er 4G nú sett upp um alt landið, smb. Føroya Tele.
Upplýsandi greinin, sum hevur fleiri grafar og myndir, kann lesast á føroyskum her.


c: text/html

text:
Tíðindaskriv: Í vikuni, sum farin er, hevur fyritøkan Sólsetur v/ Lív Clementsen keypt kistu goymsluna hjá Trónda Nolsøe í Trongisvági.
Tróndur Nolsøe hevur í mong ár selt kistur í Suðuroynni og í seinnastuni hava synir hansara tikið sær av hesum. Teir hava nú avgjørt at gevast við at selja kistur.
Samskifti hevur verið síðstu tíðina millum synir Trónda Nolsøe og Sólsetur v/ Lív Clementsen um keyp av goymsluni og í vikuni bleiv hendan avtala endaliga gjørd.
Sólsetur hevur í hesum sambandi leitað eftir søluumboði, sum kann taka sær av søluni í Suðuroynni.
Avtalað er nú gjørd við Eilif Dimon, sum eigur og rekur Sp/f Verk í Trongisvági,um at verða søluumboð í Suðuroynni. Hann fer at hava tær vanligu siðbundnu føroysku kisturnar á goymslu.
Hetta vil siga at framyvir kunnu tey, sum hava tørv á at fáa fatur á eini kistu í Suðuroynni, venda sær til Eilif Dimon tlf 266615 og hava avvarðandi brúk fyri blómum ella gravsangum, kunna tey altíð venda sær til okkara, so hjálpa vit fegin, at fáa tað til vega, sigur Lív Clementsen frá jarðarferðarfyritøkuni Sólsetur, telefon 299000

robotstxt: allowed

filter: keep


text:
Fólkatalið var 50.575 tann 1. februar
vinna12-03-2018 - 16:10 - Jóanis Nielsen
Hagstovan:
Fólkatalið var 50.575 tann 1. februar. Tað vaks við 697 fólkum ella 1,4% í 12-mánaðar skeiðinum 1. feb. 2017 – 1. feb. 2018. Tað kemur av nettotilflyting á 500 og burðaravlopi á 197. Størsti fólkavøkstur er í Eysturoyar sýslu og Streymoy uttan fyri Tórshavnarøkið, meðan minsti vøksturin er í Suðuroy og lítil minking í Sandoyar sýslu.
Í mun til undanfarna 12-mánaðarskeiðið eru nú munandi broytingar í burðaravlopi og nettoflyting, og tær venda hvønn sín veg: burðaravlopið er minkað við 110, úr 307 niður í 197, meðan nettotilflytingin er vaksin við 93 úr 407 upp í 500. Hóast henda stóru vøksturin í nettotilflytingini gjørdi tað uppaftur størri fallið í burðaravlopinum, at fólkavøksturin hetta 12-mánaðarskeiðið var 17 minni enn í tí undanfarna.
Veksur skjótari í Eysturoy enn í Tórshavnarøkinum
Fólkatalið vaks í øllum høvuðsøkjum uttan í Sandoy. Merkisvert er við hesi uppgerð, at nú er vøksturin størri í Eysturoyar sýslu enn í Tórshavnarøkinum, bæði í tali og lutfalsliga.
Næst eftir Eysturoyar sýslu við 2,3% er størsti lutfalsliga ella prosentvísa vøksturin í Streymoyarøkinum uttan fyri høvuðsstaðin við 2,2% og síðani í Vága sýslu við 1,7%.
So er eitt lop niður til Tórshavnarøkið og Norðoya sýslu við ávikavist 1,1 og 1,0%. Og síðani aftur eitt lop niður til Suðuroy við bert 0,4%. Minking er í Sandoyar sýslu við 0,6%.
Minkað fráflyting og økt tilflyting skapa stóra fólkavøksturin
Tann stóra broytingin í gongdini í fólkatalinum kemur einamest av broyttu flytingini, har fráflytingin er minkað nógv, samstundis sum tað hevur verið ein vøkstur í tilflytingini. Vit skulu heilt aftur til 1980 fyri at finna so lágt tal fyri fráflytingina, sum tey 1.150 ið fluttu av landinum farna 12-mánaðarskeiðið. Verður fráflytingin roknað í mun til fólkatalið, finna vit als ikki so lágt tal fyri fráflyting í hagtalsgrunninum, ið gongur aftur til 1970. Hinvegin veksur tilflytingin framvegis, og er samanlagda úrslitið av minni fráflyting og størri tilflyting, at nettotilflytingin enn er veksandi.
Samanbera vit hetta árið við tey heldur vánaligu árini 2009 -12, so er árliga fráflytingin nú eini 600 fólk minni og tilflytingin eini 300 størri – og tí er ein negativ nettofráflyting á yvir 400 vend til eina enn positiva nettotilflyting upp á 500.
Men burðaravlopið er minkað munandi
Samanborið við undanfarnað 12-mánaðskeiðið minkaði burðaravlopið munandi við 110, úr 307 niður í 197 hetta 12-mánaðskeiðið 1. feb. 2017 – 1. feb. 2018. Orsøkin er, at samstundis sum føðitalið minkaði við 34, úr 681 niður í 647, so vaks talið av deyðum við 76, úr 374 upp í 450.
Sjóvar kommuna veksur líka nógv og skjótari enn Klaksvíkar kommuna
Kommunurnar eru so ógviliga ymiskar í stødd, so ringt er at gera samanberingar. Tær størstu kommunurnar, Tórshavnar, Klaksvíkar og Runavíkar, veksa mest í tali. Men lutfalsliga liggja Klaksvíkar og Tórshavnar kommunur niðan fyri landsmiðal og Runavík beint omanfyri.
Hinvegin er størsti lutfalsligi vøksturin í nøkrum av teim smærri kommununum, har serstakliga stórur vøkstur er í Sjóvar kommunu. Har er vøksturin 54 fólk í tali – eins nógv og í Klaksvíkar kommunu, men lutfalsliga fimm ferðir so skjótur vøkstur við 5,5%, samanborið við 1,1% í Klaksvík.
Aðrar størri kommunur við stórum vøkstri eru Sunda, Nes, Vestmanna og Sørvágs kommunur.
Av stóru kommununum er tað bara Tvøroyrar kommuna, har fólkatalið ikki veksur men heldur minkar eitt vet.
Av smærri kommununum er størsti vøkstur í Porkeris, Eiðis, Hvannasunds og Sumbiar kommunum.
Hinvegin var størsta minkingin í Hvalbiar, Húsavíkar, Sands, Fugloyar og Fámjins kommunum.
Av oyggjunum er bara minking í Sandoy, Fugloy, Svínoy og Nólsoy
Verður hugt eftir gongdini í einstøku oyggjunum, er munandi fólkavøkstur í øllum teim stóru oyggjunum, tó bert lítil vøkstur í Suðuroy og ein minking í Sandoy.
Í nøkrum útoyggjum veksur fólkatalið, serliga í Hestoy við 4 fólkum, svarandi til 19%. Eisini er vøkstur í Kalsoynni og Mykinesi. Í nøkrum halda tey tørn, sum í Skúvoy, Stóra Dímun og Koltri, meðan tað er minkandi fólkatal í Fugloy, Svínoy og Nólsoy. Serliga stór er minkingin í Fugloy við 6 fólkum ella 14%. Men á útoyggjum eru tað sum heild sera smá tøl, ið ofta skifta ymiskan veg.
Dagførd og útgreinað íbúgvatøl eru at finna í hagtalsgrunninum her.


text:
Franska Gujana
Franska Gujana (á fronskum Guyane française ella bara Guyane) er í landnyrðingspartinum í Suðuramerika, eystan fyri Surinam og norðan fyri Brasil. Tað er franskur landslutur, har tey hava evruna sum gjaldoyra, og fólkið hevur atkvøðurætt til øll val í Fraklandi. Høvuðsstaðurin er Cayenne, sum hevur givið navn til m.a. cayennepipar. Landið er um leið tvær ferðir so stórt sum Danmark, men har búgva bara um leið 250.000 fólk. 95,5 prosent av lendinum í Fronskum Gujana er regnskógur[1], ið er ein tann fremsti í heiminum, tá ið talan er um lívsfrøðiligt margfeldi. Einasta hjálandi, ið er eftir í Suðuramerika, er Franska Gujana, í mong ár kent fyri Devlaoynna, illa gitnu fangaleguna stutt úti fyri strondini. Nú er landið betur kent fyri at vera miðstøð fyri evropeiskar rúmdarverkætlanir.
Innihaldsyvirlit
Búskapur[rætta | rætta wikitekst]
Búskaparliga er Franska Gujana tættt knýtt at Fraklandi og fær meginpartin av inntøkum sínum haðan. Hetta hevur við sær, at húskorini eru ímillum tey bestu í Suðuramerika. Gullmálmur er at finna í skóginum, men tað er torført at útvinna hann, tí har eru næstan eingir vegir. Franska Gujana hevur einki vegasamband við grannalondini Brasil og Surinam. Á marknastøðunum mugu ferðandi fara við báti tvørtur um marknaráirnar. Á trimum oyggjum úti fyri strondini á Fronskum Gujana var til 1953 ein illa gitin revsilega. Tann størsta oyggin eitur Djevlaoyggin. Í 100 ár sendi hjálandaveldið Frakland 75.000 revsifangar út hagar. Talan var um landasvíkjarar, brotsmenn og herrýmingar. Einans trý prosent av teimum komu frá teimum ræðuligu korunum á lívi. Nær við ta gomlu revsileguna á oyggjunum úti fyri Fronskum Gujana er nú á døgum ein tann týdningarmesta inntøkukeldan í landinum. Tað er ein rúmdarstøð, har ESA, tann Evropeiski rúmdarfelagsskapurin, sendir síni rúmdarfør út í rúmdina. Fleiri enn 15.000 fólk búgva og starvast í Kourou, ið er rúmdarstøð hjá Evropeiska rúmdarsambandinum (ESA). Haðan verða arianerakettir skotnar út í rúmdina við fylgisveinum og sondum.
Arbeiðsloysið er stórt, men nógv vóna, at vaksandi ferðavinna fer at skapa arbeiðspláss. Tað, sum kann draga ferðafólk hendan vegin, er fyrst og fremst náttúran: Har eru 1300 sløg av trøum, 190 sløg av súgdýrum, 720 fuglasløg og 480 fiskasløg. Mesta fólkið býr fram við strondini, so meginparturin av landinum er ónomin tropiskur regnskógur við ógvuliga nógvum og fjølbroyttum plantu- og dýralívi, har er t.d. oselotur, jaguarur, puma og satt skriðdýrameingi.
Fólkið[rætta | rætta wikitekst]
Fólkið er av blandaðum uppruna, úr næstan øllum heimi. Við fólkateljingina í 2011 vóru 56,5% av íbúgvunum fødd í Franska Gujana, 9,3% vóru fødd í meginlands Fraklandi (í Evropa), 3,4% vóru fødd í Fransk Karibisku departementunum Guadeloupe og Martinique og 30,5% uttanlands (fyrst og fremst Suriname, Haiti og Brasil). Í Fronskum Gujana býr eisini ein stórur bólkur, sum er ættaður úr Laos (ið áður hoyrdi til Fraklands sum partur av hjálandinum Fronskum Indokina). Næstan helvtin av fólkinum er fødd uttanlands, í Fraklandi ella aðrastaðni, har Frakland hevur rátt ella framvegis ræður. Upprunafólkið, indiánararnir, telur bert trý til fýra prosent av fólkatalinum. Eingin veit við vissu, hvussu nógvir teir eru. Ymiskt bendir á, at tað framvegis eru fólkabólkar í regnskóginum, sum ikki enn hava havt nakað samband við umheimin. Í regnskóginum liva eisini eftirkomarar hjá trælum, sum einaferð vórðu førdir um hav úr Afrika. Næstan ongar vørur verða gjørdar í Fronskum Gujana. Har er fiskivinna, og úti við strondina dyrka tey bananir og sukurrør. Næstan alt, sum fæst til keyps í landinum, er innflutt, meginparturin úr Fraklandi.
Mál[rætta | rætta wikitekst]
Almenna málið er franskt, men fleiri onnur mál verða tosað í Fransk Gujana, eitt nú Fransk Gujana Kreolskt, seks Amerindiansk mál (Arawak, Palijur, Kali'na, Wayana, Wayampi, Emerillon), fýra Maroon málføri (Saramaka, Paramaccan, Aluku, Ndyuka), og Hmong Njua.[18] Onnur mál ið verða tosað í landinum eru eitt nú portugiskt, hakka, haitiskt kreol, spanskt, niðurlendskt og enskt.


text:
Hjarnar í toppformi til Summar Festival
Legendariski rockbólkurin spælir á ársins Summar Festivali
Teir teljast millum slóðbrótararnar í føroyskum rocktónleiki, og teir eru framvegis í sera góðum formi og klárir at spæla á landsins størsta tónleikatiltaki.
Tað eru liðin fýra áratíggju, síðani Hjarnar byrjaðu at spæla, og hóast teir í tíðarskeiðum hava verið minni virknir, hevur bólkurin øll árini síðani verið partur av føroyska tónleikalívinum.
Fyri kortum høvdu teir tríggjar útseldar konsertir í Klaksvík og Havn, og í august fara teir á pallin á Summar Festivalinum. Hjarnar verða fullmannaðir til framførsluna. Karl Martin Samuelsen er nú sum áður sangari í bólkinum, og afturat honum verða Jørgin Dahl, Graham Stewart, Eyðun Nolsøe, Hans Black, Jógvan Olsen og Ólavur Øster.
Lagt er upp til eina stóra løtu á Summar Festivalinum, tá ið Hjarnar fara at spæla sangir sum Alla Nátt, Breaking My Heart og So Excited.
Summar Festivalurin verður hildin í døgunum frá 4. til 6. august.


text:
Lestrarhandbók
Um viðurskifti viðvíkjandi lestrarumstøðum
Síðurnar undir teiginum "Lestrarlív" eru at rokna sum ein lestrarhandbók og venda sær mest til nýggj lesandi - og kanska eisini til tey uttanfyri Setrið, sum eru forvitin eftir at vita, hvussu tað er at vera lesandi á Setrinum.
Undir hesum tátti "Hent vitan um lestrarumstøður" fæst at vita um ymisk viðurskifti, sum ikki viðvíkja sjálvum lestrinum, men viðvíkja umstøðunum hjá lesandi fyri at lesa á Setrinum. Her verður serliga hugsað um fíggjarviðurskfiti o.a. sum eru fortreytir fyri lesturin.


text:
Orð: Charles Wesley
Lag: Samuel Stanley
Týtt: Flóvin Tyril
Upprunaheiti: O thou who camest from above
1. Áh, tú, ið komst úr hægstu dýrd
at birta ljós í myrku verð,
at loysa sál, av lystum stýrd,
at veita fangum frælsi her.
2. Kynd tú í mær eitt kærleiksbál,
ið støðugt brennur fyri teg
og er eitt himmalljós tí sál,
ið trilvar fram á myrkursveg.
3. Áh, Jesus, míni tráan vend
at tæna, toknast, líkjast tær,
so náðin stór gerst mongum kend,
og nýggja sjón hin blindi fær.
4. Tín halga vilja við mær frem
og ger meg ílat, tær til prís,
mítt treka, kalda hjarta nem,
so góðska tín gerst øllum vís.
5. Eg aldri fult tær takka kann,
at tú mær birti lívsins ljós.
Tú tókst mín dóm, mítt syndabann,
og nú mót Himli ber mín kós.


text:
Allarbesti vinurin
Bókadeild Føroya Lærarafelags
- Síður: 61
- Útgávuár: 2014
- Upprunamál: svenskt
- Innbinding: innbundin
- Rithøvundur: Helena Bross
- Myndir: Christel Rönns
- Týðari: Hildigunn Niclasen
Mikal ynskir sær ein hund. Hann gongur túr við Møssa, hundinum hjá grannanum, men vil so gjarna hava sín egna.
Tíbetur kenna tey eina konu, sum eigur ein tík, sum skjótt fer at leggja, og Mikal skal fáa ein hvølp frá henni.
Og so fær Mikal Brosa, og hann er ikki bara fittur, men ger eisini nógv fortreð!
Bókin er úr røðini Í skúla.


text:
Sáttmáli
Millum
Føroya Prentsmiðjufelag/Føroya Arbeiðsgevarafelag
Og
Grafiska Yrkisfelagið/Landsfelag Handverkaranna
2017 - 2019
§ 1 Sáttmálaøki
Stk. 1. Við løntakarar í hesum sáttmála er at skilja miðlagrafikarar og grafiskir tøkningar.
Stk. 2. Fyri at gerast faktor á prentsmiðju krevst, at viðkomandi hevur havt fast arbeiði á prentsmiðjuni í minsta lagi 16 samanhangandi vikur. Hetta er eisini galdandi fyri tey, hann skal vera faktor fyri. Faktorskipanin kann ikki broytast, um seinasti limurin í Grafiska Yrkisfelagnum, ið gevur rætt til faktor, fer úr starvi, og annar kemur ístaðin innan 16 vikur ÷ uppsagnartíðina hjá tí, sum fer úr starvi.
Stk. 3. Møguleiki er fyri at hava 1 faktor fyri hvørjar 3 løntakarar, tó í mesta lagi 1 faktor fyri hvønn yrkisbólk. Yrkisbólkarnir eru miðlagrafikarar og grafiskir tøkningar.
Stk. 4. Um so er, at faklærdur limur í Grafiska Yrkisfelagnumfær boðið at gerast faktor á prentsmiðju, avger hann sjálvur, um hann framhaldandi vil vera limur í Grafiska Yrkisfelagnum.
§ 2 Arbeiðstíðin
Stk. 1. Arbeiðstíðin verður sambært løgtingslóg nr. 37 frá 1. juni 1978. Hesar fyrisetingar raka ikki blaðprentsmiðjurnar, men har eins og aðrastaðni er vanliga arbeiðstíðin sambært oman fyri nevndu løgtingslóg, 2. grein, 2. stk.
Stk. 2. 15. min. verða til kaffiløtu fyrrapart og seinnapart.
Stk. 3. Verður arbeitt í skiftum, er arbeiðstíðin henda: fyrsta skifti 8 tímar, annað skifti 7 tímar og triðja skifti 6 tímar. Verður arbeitt í skiftum verða tvær ferðir 15 minuttir í kaffiløtu fyrsta og annað skifti, og eina ferð 15 minuttir triðja skift. Lønin verður sum fyri vanliga arbeiðsviku.
Stk. 4. Verður arbeitt í tveimum skiftum, verður hvørt skifti 12 tímar. Arbeiðsvikan við skiftiarbeiði eftir hesi grein verður 3 x 12 tímar. Seinna skifti fær eina tímaviðbót á 14,76% av tímalønini.
Stk. 5. Løntakarar, ið eru bundnir av hesum sáttmála hava skyldu at yvirhalda arbeiðstíðina, ið byrjar og endar avgjørt klokkuslag, og gera arbeiðið eftir besta førimuni.
Stk. 6. Er neyðugt hjá løntakara at biðja seg frí, kann hann fáa loyvi at arbeiða tíðarskeiðið aftur uttan fyri arbeiðstíðina fyri vanliga tímaløn, um prentsmiðjan loyvir hesum.
§ 3 Lønin
Stk. 1. Minsta tímalønin 1. mai 2017 er kr.142,99. Minsta vikuløn er kr. 5.719,58. Minsta mánaðarløn er kr. 24.784,38,38. Henda løn er útroknað sum tímaløn x 173,33, ið er roknað sum 40x52/12.
1. mai 2018 verður tímalønin 146,28 kr.
Stk. 2. Eftir 5 ára starvsaldur verður lønin hækkað við 0,55% um tíman. Eftir 10 ára starvsaldur verður lønin hækkað við 1,48% um tíman afturat.
Stk. 3. Løntakari hevur rætt til at flyta starvsaldur frá einum arbeiðsplássi til annað, um løntakarin ikki hevur verið burtur frá arbeiðsøki sínum longur enn 3 ár.
Stk. 4. Normalarbeiðstíðin er 40 tímar um vikuna, og skal tann dagliga arbeiðstíðin liggja millum kl. 7 á morgni og 18 á kvøldi frá mánadegi til og við fríggjadag.
Fyri arbeiðið innanfyri 40 tíma viku verður at samsýna fyri forskotna arbeiðstíð soleiðis:
Kl. 18-24 10,33% av tímalønini
Kl. 24-07 22,14% av tímalønini
Verður arbeitt forskotna tíð, skal hetta vara minst tveir fylgjandi dagar.
Stk. 5. Fyri ta tíð, løntakarin hevur út um fulla viku (fastsettu tíð) verður hann løntur við vanligari tímaløn.
+ 35 % fyrstu 4 tímarnar pr. dag
+ 65 % næstu 3 tímarnar pr. dag
+ 100% fyri fylgjandi tímar
+ 100% vikuskifti og halgidagar umframt teir í § 6 nevndu dagar.
Fólk við lutvísari arbeiðstíð, ið arbeiða eykatímar innan fyri normalarbeiðstíðina fáa vanliga tímaløn.
Stk. 6. Lærlingalønin er:
1. árið 32 % av minstu tímaløn prentara.
2. árið 40 % av minstu tímaløn prentara.
3. árið 45 % av minstu tímaløn prentara.
4. árið 55 % av minstu tímaløn prentara.
Lærlingur byrjar altíð á 1. ári. Er lærutíðin til dømis 3 ár, byrjar lærlingur á 1. ári og heldur so fram á 2. og 3. ári. Undantøk eru tó, tá ið lærutíðin verður stytt. Tá verður tað stytta tíðarskeiðið drigið av tí 1. árinum. Fær lærlingur til dømis 20 vikur stytta lærutíð, verður lærutíðin á 1. ári 32 vikur. Síðan flytur lærlingurin á 2. ári osv.
Stk. 7. Vikuskiftið byrjar fríggjakvøld kl. 24.
Stk. 8. Boð um yvirtíðararbeiði skulu helst verða givin fyri kl. 12. Boð um yvirtíðararbeiði í vikuskifti, skulu verða givin fyri kl. 12 fríggjadag.
Stk. 9. Fyri yvirtíðararbeiði skal gjaldið rundast upp til 15 minuttir.
Stk. 10. Verður arbeitt yvir í 4 tímar, skal verða møguleiki fyri einum styttri matsteðgi, ið ikki verður frádrigin.
Stk. 11. Tá arbeiðsfólk verða kallað til arbeiðis uttanfyri teirra vanligu arbeiðstíð, skulu tey hava í minsta lagi tveir tímar løn, sambært §3.
Stk. 12. Sáttmálalønin er ein minstaløn og forðar ikki fyri, at virkini gjalda hægri løn.
Stk. 13. Har vandi er fyri at klæðini verða skalað, rindar arbeiðsgevarin útreiðslurnar til verndarklæði ella arbeiðsklæði.
Stk. 14. Arbeiðið skal skipast sambært galdandi løgtingslóg nr. 70 frá11.05.200 um arbeiðsumhvørvi.
§ 4 Setanarprógv
Setanarprógv verða givin sambært løgtingslóg um setanarprógv.
§ 5 Lærlingaviðurskifti
Lærlingaviðurskiftini skulu skipast sambært galdandi løgtingslóg.
§ 6 Serloyvi
Partarnir eru samdir um, at grafiska arbeiði, í tann mun tað ber til, skal røkjast av fólki við útbúgving innan yrkið sambært § 1, stk. 1.
§ 7 Frídagar
Stk. 1. Hesir dagar eru frídagar við løn: Nýggjársdagur, skírhósdagur, langafríggjadagur, 2. páskadagur, Dýri biðidagur, Kristi himmalferðardagur, 2. hvítusunnudagur, ólavsøkuaftan, ólavsøkudagur, jólaaftan, 1. og 2. jóladagur og nýggjársaftan.
Stk. 2. Hesir dagar eru hálvir frídagar við løn: Flaggdagur, 1. mai og 1. november.
§ 8 Summarfrí, frítíðarpeningur
Summarfrítíðin og frítíðarpeningurin verður sambært galdandi løgtingslóg um frítíð við løn.
§ 9 Lønútgjalding
Stk. 1. Prentsmiðjurnar lata løntakara lønina ein fastan vikudag, helst hvønn fríggjadag, ella eina ferð um mánaðin, so sum semja er um. Saman við lønarútgjaldingini skal útgreinaður lønarseðil fylgja við. Samstundis, sum lønin verður útgoldin, skulu øll sáttmálatengd gjøld avgreiðast.
Stk. 2. Eftirlønin er 14% av lønini. Hetta er eisini galdandi fyri lærlingar.
Stk. 3. Um løntakari, sum hevur verið í starvi í minsta lagi 1 ár hjá verandi arbeiðsgevara, doyr, meðan hann/hon er í starvi, eigur eftirsitandi hjúnafelagi/sambúgvi ella børn undir 18 ár, sum løntakari hevur skyldu at uppihalda, rætt til eftirsitiløn fyri tann mánaðin, tá viðkomandi doyr, og 1 mánað fram.
Lønin verður roknað sum miðaltal av tí løn, sum er útgoldin av verandi arbeiðsgevara seinastu 12 mánaðirnar, sum viðkomandi hevur verið til arbeiðis.
Hetta stykki fellur burtur, um arbeiðsgevarin longu hevur teknað lývstrygging fyri løntakaran.
Stk. 4. Tá løntakari hevur rokkið almenna pensjónsaldurin, verður eftirlønin útgoldin sum við rætta lønarkvotientinum.
§ 10 Uppsagnartíð
Tá ið løntakari hevur starvast á prentsmiðju í eina viku, og framvegis arbeiðir har, kemur ein í bæði borð virkandi uppsagnartíð í gildi upp á eina viku. Uppsagnarfreistin verður tvær vikur í bæði borð eftir at løntakari hevur starvast á somu prentsmiðju í hálvt ár, tríggjar vikur í bæði borð eftir einum ári, fýra vikur í bæði borð eftir tveimum árum, seks vikur í bæði borð eftir fimm árum og átta vikur í bæði borð eftir tíggju árum.
§ 11 Sjúka, barsilsorlov
Stk. 1. Tá ið løntakari verður sjúkur, skal hann eftir áheitan vísa prentsmiðjuni læknaváttan.
Stk. 2. Lønútgjalding undir sjúku verður víst til ta til eina og hvørja tíð galdandi dagpeningaskipan.
Stk. 3. Munurin, sum løntakarin fær dagliga í løn og tað, sum verður veitt frá dagpeningaskipanini, verður goldið av prentsmiðjuni í hægst 13 vikur. Tó verður tikið fyrivarni fyri gr. 9 stk. 5 í løgtingslóg nr. 74 frá 8. mai 2001 . Henda skipan er at rokna frá 3. sjúkradegi
Stk. 4. Í samband við barnburðarfarloyvi verður tann til eina og hvørja tíð galdandi lóggáva at galda.
Stk. 5. Sum sjúka er eisini at skilja vanlukka, sum løntakaranum verður fyri í samband við arbeiði hansara, eisini so sum nýtsla av etsandi ella eitrandi evnum.
Stk. 6. Vanlukkur uttan fyri starv prentarans eru prentsmiðjuni óviðkomandi.
§ 12 Álitisfólk
Stk. 1. Prentsmiðja, ið hevur 3 ella fleiri limir í Grafiska Yrkisfelagnum í starvi, kann hava álitisfólk.
Stk. 2. Álitisfólk skulu hava verið í starvi í eitt ár.
Stk. 3. Nevndirnar í Grafiska Yrkisfelagnumog Føroya Prentsmiðjufelag eins og leiðslan á prentsmiðjuni skulu skrivliga hava úrslitið av valinum at vita innan eina viku eftir at tað er farið fram. Er einki mótmæli móti valinum komið mótpartinum í hendi innan 14 dagar eftir valdagin, verður valið at rokna sum góðkent. Um mótmælt verður valinum, skulu nevndirnar báðar viðgera spurningin. Bert um nevndirnar eru samdar um at vraka valið, kann umval fara fram.
Stk. 4. Álitisfólkið er millumgongufólk millum starvsfólkið og prentsmiðjuleiðsluna, og skal gera sítt ítarsta fyri at arbeiðið fer siðiliga fram á prentsmiðjuni. Arbeiðsgevarin og álitisfólkið eiga í felag at fremja eitt gott samarbeiði í dagliga yrkinum.
Stk. 5. Val av álitisfólki skal fara fram í apríl mánaða, og valið er bert galdandi í eitt ár. Álitisfólk kann veljast aftur.
Stk. 6. Uppsagnartíðin er vanlig uppsagnartíð + 4 vikur.
Stk. 7. Verður álitisfólk uppsagt, skal hetta gerast skrivliga og við grundgeving, sum báðar nevndirnar skulu hava eitt eintak av. Eru nevndirnar ikki samdar um at góðtaka uppsøgnina, kann hon leggjast fyri gerðarrætt, hvørs avgerð er bindandi.
§ 13 Tulking av sáttmálanum
Ósemja um tulking av sáttmálanum kann av øðrum partinum verður løgd fyri fasta gerðarrættin
§ 14 Uppsøgn av sáttmálanum
Hesin sáttmáli er galdandi frá 1. mai 2017. Hann kann sigast upp av øðrum partinum við í minsta lagi 3 mánaða ávaring til ein 1. mai, tó fyrstu ferð 1. mai 2019.
Tórshavn, hin 27. apríl 2017
Landsfelag Handverkaranna/ Føroya Arbeiðsgevarafelag/
Grafiska Yrkisfelagið Føroya Prentsmiðjufelag
Durið Eyðbjørnsdóttir Jon Hestoy
Mads Nedergaard Eirikur Lindenskov
Regin Davidsen Kristoffur Laksá
Eli Brimsvík Gunnvá við Keldu


text:
23. mars 2017Nr. 24
Kunngerð um broyting í kunngerð um virknisvenjing, arbeiðsbúgving, tillagað starv, leiðbeinaraskipan v.m.
(Broyttur inngangur og stuðul til sálarfrøðiliga viðgerð)
§ 1
Í kunngerð nr. 114 frá 27. november 2012 um virknisvenjing, arbeiðsbúgving, tillagað starv, leiðbeinaraskipan v.m. verða gjørdar hesar broytingar:
1. Heitið á kunngerðini verður orðað soleiðis:
“Kunngerð um virknisvenjing, arbeiðsbúgving, tillagað starv, leiðbeinaraskipan o.a.”
2. Inngangurin verður orðaður soleiðis:
“Við heimild í § 7, stk. 3, § 12, stk. 10, § 16, stk. 3, § 23, stk. 5, § 25, stk. 6 í løgtingslóg nr. 63 frá 15. mai 2012 um arbeiðsfremjandi tiltøk, sum broytt við løgtingslóg nr. 142 frá 20. desember 2012, løgtingslóg nr. 142 frá 18. desember 2013 og løgtingslóg nr. 132 frá 20. desember 2016, og við heimild í § 10, stk. 6 í lovbekendtgørelse nr. 100 frá 2. mars 1988 om offentlig forsorg, sum broytt við løgtingslóg nr. 64 frá 15. mai 2012 og løgtingslóg nr. 83 frá 22. mai 2015, verður ásett:”
3. § 9 verður orðað soleiðis:
“§ 9. Stuðul til leiðbeinaraskipan sbrt. § 25, stk. 5, 1. pkt. í lóg um arbeiðsfremjandi tiltøk verður veittur, tá Almannaverkið metir, at útlitini fyri at fáa fyriskipanina at eydnast eru betri enn við leiðbeinara sbrt. § 8.
Stk. 2. Stuðul til sálarfrøðiliga viðgerð sbrt. § 25, stk. 5, 2, pkt. í lóg um arbeiðsfremjandi tiltøk kann bert veitast, tá mett verður, at tað er ein fyritreyt fyri, at ein persónur kann luttaka í eini fyriskipan.
Stk. 3. Stuðul sbrt. stk. 2 kann í mesta lagi veitast til 15 sálarfrøðiligar viðgerðir í einum 12 mánaða skeiði.”
§ 2
Henda kunngerð kemur í gildi dagin eftir, at hon er kunngjørd.
Almannamálaráðið, 23. mars 2017
Eyðgunn Samuelsen (sign.)
landsstýrismaður
/ Eyðun Mohr Hansen (sign.)


text:
Heilsuhjálpari
Heilsuhjálparaútbúgving tekur 1 ár og 3 mánaðir.
NÓGVAR ARBEIÐSROYNDIR VIÐ RØKT?
LES HER UM HVUSSU TÚ KANST BLÍVA FRÍTIKIN FYRI EINA STARVSVENJING.
Byrjar tvær ferðir árliga, í januar og í septembur.
Freistir at søkja eru 1. novembur og 15. mars.
Tú lærir røkt og stuðul til dagligt virksemi, til tey, ið búgva á ellisheimi, sambýli ella í egnum heimi. Longd 15 mánaðar íalt.
Tú ert 2x14 vikur í skúla í Suðuroy
og 2x12 vikur í starvsvenjing, ið kann liggja kring landið.
Upptøkukrøv
Til heilsuhjálpara krevst 9. flokkur + eitt ára starvsroyndir, ella 10. flokksprógv.
Tað er ikki eitt krav at tað er arbeiðsroyndir innan fyri røkt. Allar arbeiðsroyndir kunnu nýtast. Arbeiðsroyndir skulu váttast av arbeiðsgevara og sendast við umsóknini.
Gevur atgongd til heilsurøktaraútbúgvingina.
Finn umsóknarblað her
Les um hvar fyrrverandi næmingar okkara arbeiða.
Í Námskipanini finnur tú fleiri upplýsingar um útbúgvigina.
Tíðarætlan
Tíðarætlan fyri útbúgvingarnar
Lærugreinar
Yrkislærugreinar:
Almanna- og samfelagslæra
Arbeiðsumhvørvi
Endurmenning
Røkt
Sálarfrøði og samskifti
Almennar lærugreinar:
Danskt D
Enskt D
Føroyskt D
Náttúrulæra D
Vallærugreinir
Starvsvenjingarpláss
Heilsuhjálparanæmingar eru í starvsvenjing 2 ferðir á 12 vikur hvør.
Starvsvenjingarplássini eru í heimatænastuni og á ellis- og røktarheimum og í eldrasambýlum runt landið.
Meting í skúlatíðarskeiðunum
Tá eitt skúlatíðarskeið endar, er ein innanhýsis roynd og talmet verða givin fyri hvørja lærugrein sær.
Meting í starvsvenjingini
Starvsvenjingin hevur ávís mál, ið skulu standast við endan av tíðarskeiðnum. Næmingurin fær vegleiðing undir starvsvenjingini og skal til 3 samrøður í hvørjari starvsvenjing. Vegleiðarin útfyllir eina støðismeting, ið vísir støðið hjá næminginum.
Próvtøkur
Til seinast í útbúgvingini liggja próvtøkur. Heilsuhjálparanæmingar skulu upp til próvtøku 2 ferðir:
Verkætlan, ið er skrivað í bólkum og einari lærugrein har trekt verður millum yrkislærugrein og almenna lærugrein.
Mentamálaráðið trekkir út lærugreinarnar.
Arbeiðspláss
Eftir lokna útbúgving er arbeiðsøki í høvuðsheitinum innan Nærverkið t.d.:
- Heimatænastan
- Ellis- og røktarheim
- Sambýlir
- Stuðulstænastan
Víðari lesnaður
Sum útbúgvin heilsuhjálpari, kanst tú útbúgva teg víðari til heilsurøktara.
Les um fyrrverandi næmingar á Heilsuskúlanum
Ingun Kjærbo hevur ymiskar arbeiðsroyndir sum heilsuhjálpari og hevur henni dámt sera væl.
Les um hvar fyrrverandi næmingar starvast.


text:
Barbara Holm 15.05.2018 (13:31)
Sivilur løgreglubilur við í ferðslóhappi
- Tað verður altíð kannað út í odd og egg, tá ið løgreglan er uppíblandað, sigur varapolitiinspektørurin.
Í gjáramorgun rendi ein sivilurløgreglubilur í reyvina á einum persónbili. Hetta hendi í Kollafirði, nærhendis kirkjugarðin. Løgreglan kannar nú málið.
- Vit kanna allar smálutir í løtuni, men tað letur til, at onkur bremsaði brádliga og tað endar við, at okkara bilur koyrir upp í reyvina á hinum bilinum, sigur Jógvan Páll Joensen, varapolitiinspektørur.
Hann sigur, at eingin fólkaskaði stóðst av óhappinum og materielli skaðin hevði heldur ikki nógv upp á seg. Men tá ið ein løgreglubilur er uppíblandaður, so skal løgreglan kanna málið væl og virðiliga.
- Vit avhoyra partarnar, eins og vanligt er, og so verður støða tikin til, um nøkur revsing skal vera í málinum, sigur Jógvan Páll Joensen. Hann sigur eisini, at tá ið løgreglufólk eru blanda upp í á slíkan hátt, so er kravið, at tað eru leiðarar hjá løgregluni, sum gera avhoyringar og ikki vanlig løgreglufólk.
Tað er tó eitt í hesum máli, sum ger, at tað er lættari at finna fram til, hvat veruliga hendi. Og tað er eitt upptøkutól.
- Júst hesin sivilbilurin hevur kamera á, so vit síggja í hesum føri púra neyvt, hvat er farið fram, sigur varapolitiinspektørurin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fyrireiking
Fá sum best burturúr Jobmatch
Tað eru fleiri hættir at gagnýta jobmatch til tín fyrimun. Endamálið við Jobmatch er at skapa samband millum virkir og stovnar og framtíðar starvsfólk. Her eru nøkur ráð til tín um, hvussu tú kanst fáa sum mest burturúr Jobmatch í dag, og hvussu tú kanst brúka tína vitjan framyvir.
1. Hvat vilt tú fáa burturúr?
Ger tær greitt, hvat tú vilt fáa burturúr Jobmatch í mun til tær framtíðarætlanir tú hevur. Skalt tú undir at skriva høvuðsuppgávu, kanst tú spyrja teg fyri hjá virkjunum og stovnunum um møgulig uppgávuevni; um tú vilt fáa innlit í tann føroyska arbeiðsmarknaðin, ræður um at vitja so nógvar básar, sum til ber; hevur tú lokið útbúgving og vilt frætta um ítøkiligar starvsmøguleikar, sum hóska til tín, so er skilabest at geva tær góðar stundir á færri básum. Um tú ert tilvitaður um tínar framtíðarætlanir, er mangan lættari at koma á tal við fyritøkur og stovnar, um júst tað tú ynskir.
2. Brúka jobmatch.fo
Á Jobmatch heimasíðuni er lýsing av øllum luttakarunum á starvsstevnuni. Við at lesa hesar lýsingar, kanst tú fáa eitt innlit í, hvat fyritøkurnar og stovnarnir fáast við, og um hesi kundu verið eitt áhugavert arbeiðspláss fyri teg. Eisini fært tú á jobmatch.fo yvirlit yvir leys størv, starvsvenjing, og verkætlanarevni. Møguliga er okkurt heilt ítøkiligt hjá tær at fara eftir. Harafturat hevur tað undan starvsstevnuni verið møguligt at bílagt eitt JobPrát við tær fyritøkur og stovnar, sum eru mest áhugaverdar í mun til tína útbúgving og ynskir.
3. Lurta eftir fyrilestrum
Í fyrilestrarhølinum vera áhugaverdar framløgur allan dagin. Her hevur tú m.a. møguleika fyri at fáa íblástur til, hvørjar fyrireikingar tú skalt gera í mun til at finna rætta starvið í Føroyum. Eisini hava fleiri fyritøkur og stovnar framløgur um sítt arbeiðspláss. Hetta er eitt gott høvi at hoyra um starvsmøguleikar uttan at føra eina samrøðu beinleiðis við arbeiðsgevaran. Tó, um tú skuldi spurt ein spurning, kanst tú vænta at arbeiðsgevarin minnist teg, tá tú vitjar básin aftaná fyri at frætta meira.
4. Brót ísin fyrst
Minst til at Jobmatch er til, fyri at tú kanst tosa við fyritøkur og stovnar um arbeiðsmøguleikar, uppgávuevni ella starvsvenjing. Teir arbeiðsgevarar, sum eru í Norðurlandahúsinum á Jobmatch, eru har fyri at greiða frá um teirra arbeiðspláss og fyri at kunna seg um, hvør tú ert, og hvørjar førleikar tú hevur. Tí er tað bara at halda teg framat og fáa sum mest burturúr.
5. Vitja onkran tú ikki kennir
Tað er vert at hava í huga, at á ymisku básunum eru m.a. starvsfólkaleiðarar, sum eru vanir við at seta fólk í starv. Hesir kunnu siga tær, hvar í teirra virki ella stovni tínir førleikar hóska best. Vitjar tú eina fyritøku ella ein stovn, sum tú ikki kendi frammanundan, kann tað jú henda, at tú fært eitt verkætlanarhugskot, ella at tú sært ein nýggjan arbeiðsmøguleika.
6. Skriva niður og takka fyri prátið
Eitt gott hugskot er, at geva tær stundir at skriva niður, hvat tú hevur tosað við tann einstaka arbeiðsgevaran um. Tú kemur lættliga at brúka nógvar tímar á Jobmatch, og at tosa við fleiri ymiskar fyritøkur og stovnar. Við at skriva niður, hvat tit tosaðu um, kanst tú betur halda skil á hvussu títt CV skal síggja út, og hvussu títt bræv skal orðast, tá tú setur teg í samband við ta einstøku fyritøkuna ella stovnin aftur.
Eitt gott hugskot er at senda ein t-post til tey, tú tosaði við á Jobmatch og takka fyri prátið. Best er at gera skjótt av, meðan arbeiðsgevararnir framvegis minnast teg. Hevur tú fingið áhuga at søkja starv hjá onkrari ella fleiri fyritøkum ella stovnum, er tað nú, tú skal senda eina umsókn. Minst til at nýta tað, tú skrivaði niður eftir prátið á Jobmatch.


text:
Tórshavnar kommuna er farin at spekulera viš sķnari jųrš. Kommunan hevur keypt jųršina undir Kongavarša aftur og hevur nś samtykt at bjóša grundųkiš til eini 30 rašhśs śt fyri hęgstbjóšandi. Śtbošiš veršur alment, og avgerandi fyri, hvųr iš fęr bošiš, er, hvųr bjóšar kommununi mest.
Taš, sum selt veršur ķ hesum umfarinum, er ein partur av tķ, sum kommunan herfyri keypti frį Eik, iš sat viš bśnum eftir stóru śtstykkingarętlanina undir Kongavarša. Taš, sum byggjast skal, skal ķ mesta mun samsvara viš nišastu rašhśsini, sum eru gjųrd undir Kongavarša.
Tvey broytingaruppskot vóru frį minnilutanum, tį mįliš var fyri ķ bżrįšnum hóskvųldiš. Annaš var um, at bśstaširnir, sum koma burtur śr ętlanini, verša bodnir teimum, sum standa į bķšilistanum, iš kommunan hevur havt ķ mong Harrans įr.
Hetta varš skotiš upp, tķ vanligt er, at tį kommunan śtvegar jųršina, verša bśstaširnir bodnir fólki į bķšilistanum. Soleišis varš eisini gjųrt ķ fyrra umfarinum undir Kongavarša.
Kommunan keypti fyrst jųršina frį Bśnašarstovuni og seldi hana vķšari til partafelagiš fyri sama prķs, sum hon hevši fingiš hana fyri, treytaš av, at bśstaširnir vóršu bodnir śt eftir bķšilistanum.
Uppskotiš um eisini at brśka bķšilistan hesaferš fekk eina ringa lagnu. Bert trķggjar atkvųšur vóru fyri śr Tjóšveldi. Ikki minni enn 9 atkvųšur śr samgonguni vóru ķmóti, mešan ein ikki greiddi atkvųšu.
Okkum fyrikemur hetta at vera eitt tżšuligt tekin um, at ein stór hųgrasnaring er farin fram į Vaglinum, nś Javnašarflokkurin situr viš reinum meiriluta viš Fólkaflokki og Sambandsflokki sum hjįflokkum.
Tį lopiš veršur bukk um bķšilistan merkir taš, at bśstaširnir, sum koma burtur śr hesi kommunalu jaršarśtvegan, verša seldir ķ frķari sųlu t.e. fyri hęgstabjóšandi og tey, sum hava stašiš stytri og longri į bķšalista verša viš svišiš soš. Her eru bara frķtt slag og stųrstu mappurnar galdandi.
Hitt broytingaruppskotiš var um, at kommunan gjųrdi byggibśningina lidna sjįlv til tess at tryggja sęr, at hon veršur ķ lagi. Heldur ikki hetta broytingaruppskot vann fram. Śrslitiš var taš sama, trķggjar fyri og nķggju ķmóti. Upplżst varš ķ mįlinum, at stór ógreiša er um, hvųrjar innleggingar eru tųkar į ųkinum, sum selt veršur.
Jógvan Arge, bżrįšslimur ķ Havn fyri Tjóšveldi
---


text:
Aril Edvardsen
Aril Edvardsen (15. november 1938 – 6. september 2008) var ein av kendastu evangelistunum í Norðurlondum, stovnarin av Troens Bevis og leiðari hjá samkomuni í Kvinesdal. Aril Snorre Edvardsen varð føddur 15. novembur 1938 í Kvinesdal í Norra. Seytjan ára gamal giftist hann við Kari, sum var floksfelagi hansara í barnaskúlanum. Tá Kari lá á sjúkrahúsi og átti elstu dóttir teirra, fór Aril á møti saman við einum vini sínum. Á hesum møti møtti hann Jesusi. Serliga er hann kendur gjøgnum felagsskapin Troens Bevis Verdens Evangelisering, sum hann setti á stovn í 1965.
Aril Edvardsen er sera kendur í Føroyum, men eisini um at kalla allan heim. Hann var sera virkin sum evangelistur serliga rættað móti londum í triðja heiminum. Hann hevur arbeitt í Afrika og India í yvir 50 ár og er helst kendasti predikantur í Noregi. Hann stovnaði Troens Bevis Verdens Evangelisering í 1965, sum millum annað sendir kristið útvarp í fleiri enn 200 londum. Í Noregi hevur hann verið mest sentrali persónurin í pinsameinigheitini, og alment ein sera nógv umrøddur persónur, serliga orsakað av síni konservativu bíbliufatan. Aril Edvardsen var staddur í Mombasa í Kenja, nú hann doyði. Aril hevur havt fleiri blóðtøppar í hjartanum. Hann varð 69 ára gamal.


text:
Café innbúgv
Stórt úrvæl av café innbúgvi, til café'ina, matstovuna, bíðihølið, skrivstovuna og heimið. Inventar Tænastan veitir caféinnbúgv frá trimum ymiskum veitarum. Niðanfyri hevur tú møguleika til at síggja úrvæl teirra, antin við blaða gjøgnum faldarar teirra, ella við at hyggja at myndunum í myndasavni okkara niðast á síðuni.
Við at klikkja á ein av faldarunum niðanfyri kanst tú blaða ígjøgnum úrvælið. Allir upplýstu prísir eru vegleiðandi u/mvg.
Myndirnar ið vístar eru niðanfyri, vísa stórsta partin av okkara úrvæli, tó er alt hetta ikki goymlsuvøra. Kundi tú hugsað tær okkurt annað, kanst tú seta teg í samband við Inventar Tænastuna.
[Fyrivarni verður tikið fyri villum]
Trýst á mynd fyri fulla stødd.


text:
Fríggjadagurin byrjaði, eins og veðurmaðurin Alex Rasmussen hevði sagt frá í Góðan morgun Føroyar. Áarføri. Einki serliga hugaligt nú fjøllini verða gingin.
Men Alex segði tó at veðrið fór at batna út á dagin, og so var, nakað út á seinnapartin sleit í. Hetta fær meg at hugsa um at Vera á Ólavsøku spurdi annan veðurmann – Petur Skeel – um tað fór at slíta í, tá svarar hann, jamen góða tað bara sirmar, um tað skal slíta í so skal regn til 🙂
Klokkan hálvgun fimm fór eg í renniskógvarnar, og máli í dag var at renna norður í nýggja býlingin á Hjálla. Fitt av høgættarvind. Nokkso stævi at rennan niðan í ovaru gøtuna, Millum Hjálla. Eg kann ímynda mær her er ógvuliga vindhart. Komin niðaná síggi eg mann við stavi, sum eg komi nærri síggi eg at tað er Rudolf í Garðinum, sum í øllum vindinum er farin sær ein gongutúr. Eg steðgi á eina løtu, og vit prát eitt sindur. Hann kennir meg ikki beinanvegin, sigur at hann er vorðin so blindur, hevur ikki kunna lisið seinasta hálva árið. Rudolt býr í sambýlinum á Heygum.
Eg haldi leiðina fram til endan á vegnum, tungt er at renna í móti nógva høgættarvindinum. Taki nakrar myndir, so gongur leiðin heimaftur í býin, og nú nakað hugaligari við heldur meiri ferð undan vindinum. Túrurin endar úti á Klaksvíkar Sjúkrahúsi. Eg havi fingið mær til vana at enda her, og so ganga niðan á Traðagøtu.
Ein fínur túrur, við nógvum mót- og undanbrekkum og nógvum mót- og undanvindi. Óvuliga heystligt.


text:
Fleiri venjingardystir verið
Siðan 4-1 siðurin á Eiði hálvan januar, hava vit spælt tríggjar venjingardystir, taptu 1-0 móti Skála og 2-0 móti NSÍ, og so tann seinasta, í kvøld móti B36 í Havn, sum endaði javnur, 2-2. Jóannis og Jón skoraðu málini.
Í fyrra hálvleiki leikaði tað javnt á, hóast vit kanska áttu størstu møguleikarnar, og heimaliðið meira spæl. Einasta málið fingu vit, og tað varð Jóannis, sum sendi bóltin beinleiðis í málið frá hornasparkið.
Fyrstu 2-3 minuttirnar í øðrum hálvleiki vendi B36 støðuni, við tveimum málum. Um tímamarkið fingu vit tó javnvág í roknskapin. Tað var eftir gott samanspæl heilt afturi úr verjuni, at Ken legði bóltin út frá til Jón, sum smekkaði hann í netið.
Byrjanarliðið: Silas Eyðsteinsson; Jóannis á Steig, Ndende, Dann Fróðason (Martin), Petur G. Dalbø (Sølvi); Asbjørn Heðinsson (Niels), Høgni E. Nielsen, Teitur Olsen (Hørður), Jón K. Poulsen (Solomon), Gilli Samuelsen; Ken Fagerberg (Karl).
Eyka: Niels Mouritsen, Martin Tausen, Sølvi Egilsson, Solomon Kwao, Hørður Egilsson, Karl Weihe


text:
Hon er fødd við Gjógv 14/12-1944. Aftan á loknan barnaskúla fór hon á studentaskúla í Hoydølum, har hon tók prógv í 1965. Veturin 1965-66 var hon á Askov háskúla, arbeiddi so fyrifallandi arbeiði, til hon fór á læraraskúla í Hjørring, har hon tók prógv í 1971. Fyrsta árið starvaðist hon í Danmark, flutti so heim til Føroya og fekk starv við Tórshavnar kommunuskúla 1972; frá 1976 hevur hon arbeitt við Hoyvíkar skúla.
Hon hevur evnað til skrivitilfar til tríggjar teir fyrstu flokkar fólkaskúlans: »Sóljan«, 1978, »Smæran«, 1978. »Summardáin«, 1972 og »Blákollan«, 1976.
Úr: Árni Dahl: Bókmentasøga I-III. Fannir. 1980-83. (GG. Seinast dagfest í 1983).


text:
Hetta er ein reyð krabbabók í røðini um...
Hetta er ein reyð krabbabók í røðini um Alva, sum dámar so væl fótbólt
Alvi og Jákup eru vinmenn
Alvi og Jákup eru vinmenn
Alvi og Jákup eru vinmenn, teimum dámar...
Alvi og Jákup eru vinmenn, teimum dámar væl at sparka fótbólt.
Reyður krabbi um Alva, sum dámr so væl ...
Reyður krabbi um Alva, sum dámr so væl fótbólt
Sjúrður og Ólavur sparka fótbólt á sama...
Sjúrður og Ólavur sparka fótbólt á sama liði
Mamma Lovisu vil hava Lovisu at spæla s...
Mamma Lovisu vil hava Lovisu at spæla sello, men Lovisa sjálv vil helst sleppa undan. Hon vil heldur spæla fótbólt.
Tað skal vera stuttligt at spæla fótból...
Tað skal vera stuttligt at spæla fótbólt! Turbo dámar at spæla fótbólt, og hann dugir væl.


text:
Skrivstovur og rundvísingar
Tú ert hjartaliga vælkomin at fáa eina rundvísing á okkara skrivstovum og prentsmiðjum. Finn adressurnar og vita, nær rundvísingar eru.
Peru
Asociación de los Testigos de Jehová
Jirón El Cortijo 329
Monterrico Chico
LIMA 33
PERU
+51 1 708 9000
Rundvísingar
Mánadag til fríggjadag
8.00 til 11.00 og 13.00 til 16.00
Longd: 1 tími
Vert at vita
Bíbilskur lesnaður verður umsettur til ashaninka, awajun, kesjva (ancash), kesjva (ayacucho), kesjva (cuzco), kesjva (huallaga huánuco), kesjva (huaylla wanca), peruiskt teknmál og shipibo-conibo.


text:
19. Apr 2011
Tað var ongantíð nakar ivi um úrslitið av finaluni í einmansleiki leygardagin millum Ragnar Egilsson og Peter Niclasen. Ragnar spældi væl og trygt. Hann legði Peter undir trýst beinanvegin, og Peter megnaði ikki at svara aftur. Úrlsitið var 4-0 til Ragnar, og ber tað boð...
16. Apr 2011
Nú er greitt, hvør møtist í ymsu borðtennisfinalunum í morgin. Tvímansleikur, Kvinnur: Rakul Mikkjalsdóttir og Henrietta Nielsen møta Lív Øster og Vár Holm Tvímansleikur, menn: Hallur Thorsteinsson og Fróði Jensen møta Pætur Albinus og Peter Niclasen Blandaður tvímansleikur: Henrietta Nielsen og Ragnar...
12. Apr 2011
Kappingarnevndin boðar frá, at deildirnar kvinnuunglingar, mansunglingar og meðaldeild verða avgreiddar fríggjakvøldið 15. apríl. Eisini verða innleiðandi dystirnir í kvinnudeildini og meistaradeildini hjá monnum leiktir sama kvøldið. Í teimum báðum seinast nevndu deildunum verður leikt fram til finalurnar, sum verða avgreiddar stóra finaludagin - leygardagin...
09. Apr 2011
NEMA – FM í badminton, borðtennis og judo í høllini á Hálsi 16. apríl UPPHITINGARTILTAK FYRI BØRN OG UNG Kom og ver við til stóra upphitingartiltakið í badmintonhøllini í Havn. Tiltakið byrjar kl. 12.00...
04. Apr 2011
Kappingarnevndin boðar frá, at kvinnuunglingar, mansunglingar og meðaldeild verða avgreiddar fríggjakvøldið 15. apríl. Eisini verða innleiðandi dystirnir í kvinnudeildini og meistaradeildini hjá monnum leiktir sama kvøldið. Í teimum báðum seinast nevndu deildunum verður leikt fram til finalurnar, sum verða avgreiddar stóra finaludagin - leygardagin 16....
02. Apr 2011
Árligi finaludagurin í badminton, judo og borðtennis verður leygardagin 16. apríl í ítróttarhøllini á Hálsi. Eftir kappingarnar verður gallaveitsla fyri íðkandi - umframt øðrum áhugaðum, ið hava hug at vera saman við fólki, ið hava annaðhvørt badminton, judo ella borðtennis sum teirra ítrótt....
02. Apr 2011
FM í ein- og tvímansleiki í yngru deildunum 2010-2011. Smápinkur: Einmansleikur ...
02. Apr 2011
Lív Øster og Vár Holm úr TBF vunnu tvímansleikin í gentudeildini. Í finaluni vunnu tær ímóti Onnu Mikkjalsdóttir og Duritu Jensen, eisini úr TBF. ...


text:
Í kvøld, 5. apríl var kunnandi borgarafundur um ferðslutrygdarætlan (Skipanes-Mýrarnar), sum ein arbeiðsbólkur, mannaður av Landsverk, Runavíkar kommunu og politinum, hava gjørt.
Eini 50 fólk vóru møtt í Løkshøll og øll vóru sera ja-lig um ætlanina og høvdu so eisini onnur góð hugskot um, hvussu trygdin kann betrast. Øll góð hugskot blivu skrivað niður, fyri at verða viðgjørd og møguliga tikin við í endaligu verkætlanina.
Fundurin byrjaði tó við, at Magnus Rasmussen, borgarstjóri, bjóðaði vælkomin og kunnaði um hvussu øll verkætlanin var komin í lag.
Runavíkar kommuna hevði sent eina umsøkn suður til Landsverk um at sleppa at gera nakrar gonguteigar.
Hetta loftaði Landsverk og spurdi, um áhugi ikki eisini var fyri eini samlaðari ferðslutrygdarætlan fyri økið, og tað er hendan ætlan, ið nú verður løgd fram.
Í bólkinum, sum hevur gjørt ferðslutrygdarætlanina, hava verið:
Eliesar Kastalag, Runavíkar kommuna
Dia Lamhauge, Landsverk
Kristian Martin Joensen, Politiið
Tað var Dia Lamhauge, sum legði ætlanina fram. Við nógvum góðum myndum, har linjur og broytingar vóru settar í, vísti hann á, hvat arbeiðsbólkurin mælti til bleiv gjørt.
Tað er einki at taka seg aftur í, at uppskotið er væl og virðiliga gjøgnumhugsað, tí hvør autoverja og hvør kantsteinur, ið ikki stendur rætt, eru noterað í ætlanina fyri at verða rættað.
Eisini vóru onnur størri projektir á skránni. Millum annað var ein linjuføring teknað á kortið, sum vísti ein møguligan veg omanfyri Runavík, Saltangará og Glyvrar og sum skal verða íbundin verandi veg inni á Lambareiði. Hetta er sjálvandi ein verkætlan, sum er nær knýtt at møguligum Skálafjarðartunnli.
Eisini vegurin gjøgnum Skipanes bleiv nógv umrøddur, tí borgarar í Skipanesi vóru alt annað enn tryggir við verandi støðu, og mæltu til sum skjótast at finna eina loysn. Um ikki eina varandi, so eina fyribils loysn.
Eisini varð tikið hædd fyri teimum borgarum, ið vilja ganga trygt fram við vegnum. Her mælti arbeiðsbólkurin til, at í Skipanesbrekkuni skuldi ein gongugøta leggjast paralelt við verandi veg av Skipanesi niðan til rundkoyringina í Søldarfirði.
Tað sama var galdandi fyri gongugøtuna millum Søldafjørð og Lambreiði. Her skuldi gøtan leggjast vestananfyri autoverjuna.
Gongugøtan millum Lambareiði og Sandheyggin á Glyvrum, skuldi liggja eystanfyri verandi veg.
Galdandi fyri øll hesi strekki var, at ljósviðurskiftini skuldu vera góð.
At nógv tung ferðsla koyrir gjøgnum Runavík, munnu tey flestu nokk vita. Hesa ferðslu er ætlanin at fáa oman á Fjøruvegin, so miðbýurin verður fríur fyri tunga ferðslu. Fjøruvegurin, sum byrjar úti á Saltnesi og endar inni á Bakka, skal vera farleiðin hjá tungu akførunum. Umleið 8% av allari ferðslu gjøgnum Runavíkina er tung ferðsla, og sleppur man undan hesum stóru bilum, so skuldi tað økt munandi um trygdina í miðbýnum.
Av øðrum, ið eisini varð viðgjørt, vóru parkeringsviðurskiftini í handilsøkinum, busstoppistøðini og setðgi-/parkeringsviðurskiftini frammanfyri skúlarnar.
Eftir framløguna var møguleiki at seta spurningar, og tað vóru nógv sum settu spurningar ella komu við góðum hugskotum um onnur ting, sum kundu gerast fyri at bøta um trygdina.
Alt í alt, ein sera góður og konstruktivur fundur, har borgarin bleiv kunnaður um ætlanina og fekk møguleika at seta sítt fingramerki á ferðslutrygdarætlanina fyri økið Skipanes-Mýranar.


text:
Orð: Janus Djurhuus
Lag: Jógvan Waagstein
1. Eg sovi mær megi, eg sovi mær mátt,
eg livi so vakurt á hvíldsælu nátt, –
men dagur var ljótur við stynjandi rómi,
hann særdi meg illa og sárliga sló meg.
2. Tá stendur hon hjá mær hitt grannvaksna drós,
so hitandi vøkur, so vermandi ljós,
og ferðin er sæl gjøgnum angandi líðir,
eg skilji teg, Gunnar, tú heiman ei ríður.
3. Tí føgur er líðin og ljómandi sprund,
mær grøðist og gleðist hin kúrandi lund,
og blánandi víður er oygjanna kransur,
ein morgunføddur álvanna dansur.
4. Og kvinnan mær kínir við sólljósu hond:
“Hvat líkist tær, vinur mín, á hesi lond?
Eg vildi, at sól hevði steðgað og bíðað,
tí mangt skipast um, tá ið stundirnar líða.”
5. Eg sovi mær megi, eg sovi mær mátt,
meg styrkir og grøðir hin hvíldsæla nátt;
tá saðli eg gangaran, lættur eg ríði
á Føroyalands tindum við hennara síðu.


text:
Orð: Henny Gerðalíð
Lag: Jógvan við Keldu
Viðmerking: Yrktur í samband við, at brøðrasamkoman Betesda í Klaksvík tók nýggjan samkomubygning í nýtslu á várið 2014.
1. Vit eru flutt í nýggja Betesda,
lat hetta húsið vera øllum til besta!
Signingar tínar ríkliga lat flóta,
handaverks ávøkst lat okkum njóta!
Friður Guds skal í hjørtunum ráða,
um nógvir limir, í Kristusi tó eitt!
2. Hálovað navn títt, konganna Kongur!
Samkoma tín tær prísar, ljóða skal songur,
teg vit upp hevja, drag tú okkum nærri!
Stórur tú ert, vit prísa tær, Harri!
Sitaraljóð og streingir, ið leika,
alt hetta prógvar teg, Harri mín og Gud!
3. Takk fyri alt tað farna og góða,
takk fyri tey, ið hava gøtuna slóðað!
Rættvísi grør sum pálmin har á træi,
plantað í hús Guds á hesum staði!
Morgunin kunnger náði so stóra,
náttin, hon kunnger alt trúfesti títt, Gud!


text:
Vinnulívsráðið netverksfund á Hotel Klaksvík
Vinnulívsráðið í Klaksvík telir útvið 50 limir og endamálið er at fjølga um vinnulívið í Norðoyggjum. Seinnu árini hava sokallaðir netverksfundir verið á skránni, har sjóneykan verður sett á akteull mál og eisini hava ymsu fyritøkurnar lagt fram um júst teirra virksemi.
Hotel Klaksvík varð fyrrapartin karmur um netverksfund hjá Vinnulívsráðnum.
Byrjað varð við morgunmati og práti. Fritleif Olsen, stjóri á Pomek greiddi síðani frá fyritøkuni og frá sínum spennandi lívi, sum íverksetari og virkisleiðari og hvussu hann kom til Klaksvíkar, her hann í dag hevur 22 fólk í arbeiði herav 9 eru lærlingar.
Fritleif upplýsti at Pomek hevur søkt kommununa um byggiloyvi at byggja út, tí verandi bygningur er ov lítil til teirra virksemi. Nógvir spurningar vórðu settir og fitt av kjaki eisini.
Jógvan Skorheim, borgarstjóri í Klaksvíkar kommunu og Tummas Lervig, formaður í Havna- og Vinnunevndini luttóku eisini á fundinum og teir fingu góðar heilsanir frá vinnulívsfólkunum á fundinum.
Ymsu leiðslupersónarnir dáma sera væl at hittast á henda hátt til óformligt prát um hvat rørist í samfelagnum.


text:
Myndir: 300 fólk vóru og fingu sær ábit frá Leif Sørensen
19-05-2017 - 17:58 - Jóanis Albert Nielsen
Í dag frá klokkan 15:30 til 17:30 skipaði Fólkaheilsuráðið fyri átakinum "Etið saman", ið merkir at vera saman um matin, og at práta, lukta, smakka, tyggja og njóta matin saman.
Ljós var varpað á saft, kraft, broyskni og stundum ræst við dygdargóðum, leskiligum rávørum úr Føroyum og grannalondum okkara.
"Etið saman" var í sjey ymiskum støðum (sí niðanfyri), í Sandavági var tað í Pakkhúsinum úti í Gjógv. Tað var Leif Sørensen ið stóð fyri matinum, og lat hann væl at tá ið vit vóru framvið við myndatólinum. Leif segði, at tað høvdu sera nógv fólk vitjað í Pakkhúsinum, og helt hann at umleið 300 fólk høvdu verið og etið saman.
Tvøroyri - Seglloftið
Vági - Hotel Bakkin
Tórshavn - Perlutorgið
Fuglafirði - Riberhús
Klaksvík - Gamla Seglhúsið
Sandi - Kommunuskrivstovan


text:
Finalan flutt
FM FINALAN 2010 í liðkappingini fyri skúlaungdóm, verður telvað í Kollafjarðar skúla, ….dagin X. juni, kl. 14.00.
Kappingin er skipað í tveimum aldursbólkum: 4 fl. og yngri og 5. fl. og eldri, har fýra telvarar manna liðini, umframt evt. í mesta lagi 2 skiftisleikarar.
Innleiðandi kappingar hava verið í Klaksvík og Kollafirði.
Við støði í innleiðandi úrslitunum, eru liðini, sum telvað um FM-heitið hesi (stigatal):
4. flokkur og yngri: Havnin (42), Kollafjørður (38½), Klaksvík (33½).
5. flokkur og eldri: Havnin (36½), Sandavágur (32½), Klaksvík (31).
Heiðursmerki verða latin liðunum í hvørjum aldursbólki, umframt ognarsteyp til vinnandi FM liðini.
Í opnu kappingini telva hesi liðini:
4. flokkur og yngri: Sandavágur (19), Viðareiði (14½), Havnin2 (11), Kollafjørður3 (7½), Kollafjørður2 (6)
5. flokkur og eldri: Kollafjørður1 (21½), Kollafjørður2 (14), Kollafjørður3 (10), Kollafjørður4 (½)
Í opnu bólkunum verða heiðursmerki latin trimum teim bestu liðunum í hvørjum aldursbólki. Lið, sum ikki vinna heiðursmerki, verða somuleiðis heiðraði við minnisluti.
Tilmelding
Seinasta freist at melda luttøku er …..dagin x. juni, á middegi, á telefon 794722/319472 ella á teldupost-adressu: jogvan@kallnet.fo.
Upplýsið navn á liði (skúli/felag) og aldursbólk.
Lið, sum ikki hava luttikið innleiðandi, eru vælkomin at luttaka í opnu kappingunum í finalu-umfarinum.
Sí nærri um FM-kappingina: HER
TALVSAMBAND FØROYA


text:
- Tíðindi, mentan og ítróttur
KÍ er einsamalt oddalið
Klaksvíkingar fingu øll stigini við sær úr Trongisvági, har teir vunnu oddabrakið móti TB/FCS/Royn. Tað var fyrrverandi TB'arin Albert Adu, sum tryggjaði KÍ sigurin stutt fyri leiklok, tá ið hann skoraði sigursmálið til 1-2.
EB/Streymur stóð fyri mest óvæntaða úrslitinum, tá ið teir vunnu 1-0 á HB við Margáir. Einsamalla málið kom beint fyri hálvleik, tá ið Tóki á Lofti stútaði bóltin í netið.
NSÍ greiddi sína skyldu væl og virðiliga, tá ið teir vunnu 4-0 á heimavølli móti 07 Vestur. Klæmint Olsen skeyt tvey mál í fyrra hálvleiki, og málini hjá Jens Joensen og Petur Knudsen til 3-0 og 4-0 gjørdu enda á dystinum longu eftir 60 minuttir.
Hóast Víkingur var greiður favorittur í Fløtugerði, fingu teir bert eitt stig við sær til hús. Grannauppgerðin millum ÍF og Víking endaði við 1-1 javnleiki, og á Skála samdust Skála og B36 eisini um javnleik, tann dysturin endaði 2-2.
Úrslitini og málini í 8.umfari:
Suðuroyaliðið - KÍ 1-2
0-1 Jóanes Bjartalíð 42'
1-1 Jón Krosslá Poulsen 65'
1-2 Albert Adu 82'
ÍF - Víkingur 1-1
1-0 Dánjal á Lakjuni 50'
1-1 Adeshina Lawal 82'
Skála - B36 2-2
1-0 Pætur Dam Jacobsen 17'
1-1 Róaldur Jakobsen 25'
2-1 Brian Jacobsen 44'
2-2 Eli Falkvard 90'
NSÍ - 07 Vestur 4-0
1-0 Klæmint Olsen 12'
2-0 Klæmint Olsen 43'
3-0 Jens Joensen 55'
4-0 Petur Knudsen 59'
EB/Streymur - HB 1-0
1-0 Tóki á Lofti 45'
Støðan í Effo-deildini:
Komandi umfar verður spælt um eina viku, og tá eru dystirnir hesir:
20.5: NSÍ - ÍF
21.5: KÍ - HB
21.5: Víkingur - Suðuroyaliðið
21.5: Skála - EB/Streymur
21.5: B36 - 07 Vestur


text:
INNANSETURS – kunning til starvsfólk og studentar januar 2014
INNGANGUR
So eru vit komin til seinasta dag í januar mánaða og kyndilsmessan og ljósari tíðir standa fyri durðum. Hetta er eisini eitt tekin um, at nú fer at nærkast til nýggj lesandi fara at søkja inn til lestur á Setrinum til komandi lestrarár. Í hesum sambandi er nú kunningartilfar, umsóknarblað og leiðbeining løgd á heimasíðuna. Eisini fer Vegleiðaratoymið undir kunningina á miðnámsskuúlunum. Eitt annað kunningarátak verður at senda nýggja útgávu av faldaranum "Skapa teg á Setrinum" út til øll húski í landinum. Les meira um upptøkuna í kunning frá Vegleiðaratoyminum.
Evstamark fyri tilfari til komandi tíðindabræv er mikudagin 26. februar 2014 kl. 12. Tit kunnu rokna við einum nýggjum INNANSETURS í viku 9.
ÚTBÚGVING
Undirvísingin á Føroyamálsdeildini byrjar aftur 3. februar 2014. Skeiðini, sum verða boðin út í vár á BA- og MA-stigi eru:
- Myndamál/semiotikkur (gestalærari: Heðin Jákupsson)
- Málnýtsla (Zakaris S. Hansen)
- Samfelagsmálvísindi og purisma (gestalærari: Stephen Pax Leonard og Jógvan í Lon Jacobsen)
- Ferðafrásagnir (Bergur D. Hansen).
Fyri fyrstu ferð vórðu skeið lýst alment á heimasíðuni.
------------
Skeið á Sjúkrarøktarfrøðideildini innan ískoytisútbúgvingina byrja nú til várs. Eind 3, sum snýr seg um bachelorritgerðararbeiðið byrjar í viku 7 og endar við próvtøku í viku 22.
Eind 2, patientologi, sum er valfrítt skeið í ískoytisútbúgvingini, byrjar í viku 14 og endar við próvtøku í viku 22.
------------
Enn meira fjarlestur sum partur av undirvísingini á Setrinum
Í eina tíð hevur verið arbeitt við eini ætlan um at menna fjarlestur enn meira sum part av undirvísingini á Setrinum. Hendan tilgongdin er komin í lag í samstarvi við fyritøkuna Sp/f Videofundir. Byrjað verður við eini fýra mánaðar langari royndartíð, har Setrið samstarvar við lokalar partnarar um at royna hesa videoútgerð, ið er serliga væl egnað til at samskifta og undirvísa við um netið. Spennandi verður at fylgja hesi royndarverkætlan og vónandi fer hendan at leggja lunnar undir enn fleiri tilboð um fjarlestur á Setrinum.
Les nærri kunning um verkætlanina her.
VEGLEIÐING
Upptøkan 2014
Í seinastu viku varð endalig avgerð tikin um upptøkuna 2014. Komandi lestrarár verða 9 bachelorútbúgvingar og 2 masterúrbúgvingar bodnar út, sí yvirlit:
Bachelor
• Livfrøði
• Kt-verkføði
• Lærari
• Námsfrøði
• Sjúkrarøktarfrøði
• Sosialvísindi og samfelagsplanlegging
• Politikkur og umsiting
• Søga
• Føroyskt
Master
• MA-útbúgving í Løgfrøði
• MA-útbúgving í Føroyskum
Umsóknarfreistin at søkja inn eftir kvotu 2 er sett at verða 15. mars 2014 á midnátt, meðan umsóknarfreistin at søkja inn eftir kvotu 1 er 1. juli 2014 á midnátt. Á heimasíðuni liggur nærri kunning um upptøkuna saman við umsóknarblaði og leiðbeining til at søkja inn eftir kvotu 2, sí leinkið. Umsóknarblað og leiðbeining til kvotu 1 verður lagt á heimasíðuna eftir at umsóknarfreistin til kvotu 2 er farin.
------------
Nýggjur studentavegleiðari til FMD
Guðrið Poulsen, sum í meira enn eitt ár hevur verið studentavegleiðari á FMD, gevst í hesi tænastu 1. mars 2014 vegna aðrar avbjóðingar. Tí er neyðugt at finna ein nýggjan studentavegleiðara til Føroyamálsdeildina. Nærri kunning og lýsing verður tøk á deildini í komandi viku. Vit takka Guðrið fyri gott arbeiði og fyri at hava verið við til at bygt hesa tænastuna upp.
------------
Spurnarkanning ímillum lesandi á øllum deildum Setursins
Í sambandi við at Setrið í 2014 verður eftirmett av uttanhýsisserfrøðingum, arbeiðir Vegleiðaratoymið, saman við Ráð teirra lesandi, við at skipa fyri eini spurnarkanning ímillum lesandi á øllum deildum Setursins. M.a. ynskja hesir serfrøðingar innlit í royndir, lestur og lestrarviðurskifti, trivnað, framtíðarætlanir og sjónarmið studentanna í sambandi við menning av Setrinum. Nærri kunning um hetta átakið verður í næsta Innanseturs.
PRÓVTØKUR
Í desember mánaða hevur Setrið skrivað út fýra nýggj masterprógv. Talan er um studentar á útbúgvingini The Joint Nordic Master Programme in Marine Ecosystems and Climate, stytt MARECLIM, ið Fróðskaparsetrið bjóðar út saman við unversitetunum í Bergen, Århus og Íslandi. Útbúgvingin er eitt altjóða lestrartilboð til tey, ið hava eina bachelor útbúgving í lívfrøði ella fysiskari havfrøði við førleika og áhuga at loysa tvørfakligar havfrøðiligar uppgávur.
Tey fýra, sum fingu prógv hesaferð eru:
- Anne Jähkel, Týskland
- Balamuralli Rajasakaren, Singapore
- Maria Lund Paulsen, Danmark
- Martin Søndergaard Jørgensen, Danmark
Íalt hevur Setrið nú latið 11 prógv til studentar, sum hava tikið hesa felags norðurlendsku útbúgvingina, sum á fyrsta sinni varð boðin út í 2009.
------------
Tey lesandi á 3. ári á Søgu- og samfelagsdeildini hava verið til próvtøku í teirra fakum og hava tí staðið 5. semester. Næsta og seinasta stígið hjá teimum á BA leiðini er sostatt 6 semester, herundir bacheloruppgávan.
Bára Gullbein Poulsen varð 27. januar liðug sum bachelor í Sosialvísind og Samfelagsplanlegging.
------------
Vetrarpróvtøkurnar á Føroyamálsdeildini vórðu hildnar í januar. Deildin hevur nú avgjørt, at endurpróvtøkurnar skulu liggja í viku 11 og í viku 35. Millum annað vóru 6 næmingar til próvtøku í Málvísindum. Próvtøkan var í tveimum. 3 tímar við ongum hjálparamboðum, har tey skulu svara ymiskum spurningum. Síðani var ein heimauppgáva. Hana hava tey tríggjar dagar til.
FYRISITING
Nýggj kunning um Rakstrargjald fyri ph.d verkætlanir er løgd á heimasíðuna undir reglugerð. Sí skjalið her
------------
Kunning um serstaka fríviku
Flest allir sáttmálar sum Fíggjarmálaráðið hevur gjørt við fakfeløgini hava áseting um serstøku frívikuna, sum verður innvunnin og hildin í frítíðarárinum, á sama hátt sum frítíð eftir frítíðarlógini.
Starvsfólk, sum er í starvi alt innvinningarárið 2013/2014, tvs. frá 1. apríl 2013 til 31. mars 2014, hevur rætt til 5 serstakar frídagar í frítíðarárinum, sum byrjar 2. mai 2014. Hevur starvsfólkið verið í starvi minni enn alt innvinningarárið, verða serligu frídagarnir lækkaðir samsvarandi
Les alla kunningina um serstaka fríviku frá Hugin Skaalum, fíggjarleiðari her
------------
Leiðslufundarfrágreiðingar
Niðanfyri eru leinkir til seinastu leiðslufundarfrágreiðingarnar.
Várið 2014:
- Fundarfrásøgn frá leiðslufundi - 281214
- Fundarfrásøgn frá leiðslufundi - 210114
- Fundarfrásøgn frá leiðslufundi - 140114
- Fundarfrásøgn frá leiðslufundi - 070114
Heystið 2013:
- Fundarfrásøgn frá leiðslufundi - 171213
- Fundarfrásøgn frá leiðslufundi - 031213
- Fundarfrásøgn frá leiðslufundi - 261113
- Fundarfrásøgn frá leiðslufundi - 051113
Eisini er nú gjørt eitt pláss á heimasíðu okkara, har allar hesar frágreiðingar eru savnaðar á einum staði, sí leinkið her. Frameftir fara so allar leiðslufundarfrágreiðingar at verða lagdar her. Umframt hetta, fáa tit tær nýggjastu sendandi við INNANSETURS.
ÚTGÁVUR
Eyðfinn Magnussen, lektari á Náttúruvísindadeildini, hevur saman við øðrum fingið eina grein góðkenda í vísindaliga tíðarritinumð "Herreddity". Talan er um eina grein um populatiónsgenetik av álli.
“Assessing patterns of hybridization between North Atlantic eels using diagnostic single nucleotide polymorphisms".
Høvundarnir eru fylgjandi: Jose Martin Pujolar, Magnus Jacobsen, Thomas Als, J Frydenberg, Eydfinn Magnussen, Bjarni Jonsson, Xuanting Jiang, Ling Cheng, Dorte Bekkevold, Gregory Maes, Louis Bernatchez, and Michael Hansen
RÁÐSTEVNUR
Sissal M. Rasmussen. pd.d. lesandi á Føroyamálsdeildini, hevur luttikið á Syddansk Universitets Børnesprogskonference 2014: Børns sprogtilegnelse i medvind og modvind og á workshop við Eriku Hoff á Trygfondens børneforskningscenter, Århus.
TILTØK
Undirvísarar á Sjúkrarøktarfrøðideildini hava havt almennar framløgur av masteruppgávum 30. januar.
------------
Fundur
Um vikuskiftið 25.-26. januar høvdu Íslandsnevndin á Fróðskaparsetri Føroya og Føroyanevndin í Háskóla Íslands fund á Føroyamálsdeildini. Íslendsku gestirnir komu til Føroya fríggjadagin og fundurin varð hildin leygardagin. Evnið á fundinum var møguleikar og vegir í samstarvinum frameftir. Umrøðan var tvíliðað: Øðrumegin snúði hon seg um at víðka samstarvið millum universitetini við at taka nýggj økir upp. Hinumegin galt tað um at halda fram við og menna verandi samstarvsøkir.
Umrøðan um samstarvsmøguleikar og –tørv var fjølbroytt, hugmyndarík og eldhugað.
Tað varð staðfest, at næsta ráðstevnan, Frændafundur 9, verður í Íslandi í 2016. Hon verður tvørvísindalig, og nevndirnar fara í næstum í felag at leggja ætlan um høvuðsevnir hennara.
Semja var um, at gott samstarv fer fram millum partarnar á fleiri økjum og at tað eigur at verða styrkt og víðkað. Nevndirnar settu sær fyri hvør sær at kanna møguleikarnar innan fyri ávís evnir og tosa síðan saman um ítøkiligar mannagongdir.
Les meira her
------------
Mándagin 10. februar kl. 19.30 verður skipað fyri Nordplus tiltaki í Norðurlandahúsinum um junior og vaksna skránna hjá Nordplus. Talan er her ikki um hægri útbúgvingar. Øll eru vælkomin
------------
Umsóknarfreistin til at søkja um yvirskipaðan stuðul eftir Nordplus skipanini er 3. mars 2014
------------
Næsti fundur í Vísindamót verður mánadagin 17. februar kl 15 í Jónas Broncks gøtu 25, stovuhæddin. Avtalað er, at fastir fundir liggja 3. mánadag í hvørjum mánaða og altíð kl 15.
Sí eisini lóg fyri Vísindamót, viðtikin á fundi 10. juni 2013
-------------
Í komandi ári eru hesir merkisdagar settir inn í árskalendaran, sí leinkir.
FRÁBOÐAN
Tilmelding til INNANSETURS
Er tú so óheppin ikki at hava móttikið tíðindabrævið? So er møguligt at melda til her.
Tilfar til INNANSETURS
Møguleiki er fyri at senda okkum kunningartilfar, sum tit meta eigur at vera við í INNANSETURS. Hygg nærri her.
Vit tilskila okkum rættin til at ritstjórna í tilfarinum. Tað er av týdningi, at INNANSETURS ikki skal innihalda persónsviðkvæmt tilfar.
Tá tú skrivar ein tíðindastubba, minst tá til at hava eina yvirskrift, eina lýsing, tíðspunkt, stað, fyrireikara og kontaktpersón.
Evstamark fyri tilfari til komandi tíðindabræv er mikudagin 26. februar 2014 kl 12.
Ritstjóri av INNANSETURS
Anna Katrin Matras


text:
Ein kan nú lesa á heimasíðuni hjá SSF at kravtíðirnar til unglinga og elitu-landsliðið eru klárar. Nakað sum ein leggur til merkis beinan vegin er, at nú skal svimjingin enn eitt gear upp fyri at kunna verða við. SSF hevur jú lagt fram skrá fyri altjóða kappingar sum okur kunnu lutaka í fleiri ár fram, um okur bert svimja skjótt nok 🙂
Ja avbjóðingarnar eru har, og eftir stendur spurningurin, hvussu nógv taka av tilboðnum ?
Eitt nú skulu føroysku unglingarnar taka seg saman um SSF ikki bert skal hava 2 svimjarar við til komandi NJM kappingina sum SSF skal fyriskipa í Havn í desembur.
Hvat halda tykur venjarar um krøvini, og hvussu reagera tykra svimjarir ?
Hvat halda tykur um kappingarnar sum eru fyri eldru føroysku svimjararnir í Føroyum, altso kappingar her heima á klettunum ?
Eg sakni altso fleiri møguleikar fyri at kunna klára hesar kravtíðir, ella møguleikar fyri at kunna testa formin.


text:
Stinkdýr
Stinkdýr ella skunkar (frøðiheiti Mephitidae) leita sær føði um náttina og eru serliga virkin tíðliga á morgni og í skýmingini. Tey verða tald upp í márarnar, ið eru í Norðuramerika og Evrásia. Stinkdýr halda til í skógum í USA og Kanada. Trý høvuðssløg eru: Rondut stinkdýr (frøðiheiti Spilogale), Flekkut stinkdýr (Mephitis mephitis) og Nasastinkdýr (Conepatus). Stinkdýr hava svørtu og hvítu litsetingina sum grevlingarnir, men tey hava lagan ývnan hala. Tey grava sær holur, men t.d. flekkuta stinkdýrið fær eisini klivið í trøum. Á kroppinum eru stinkkertlar, ið lata úr sær stinkflot, kennir stinkdýrið seg hótt. Áðrenn dýrið sprænir, trampar tað í jørðina at ávara. Dýrið er tiltikið at spræna stinkflot úr eitlum undir halanum eftir fíggindum. Fær dýr hetta flot í eyguni, verður tað blindað góða løtu. Stinkdýr dugir sera væl at miða, so tú mást ansa tær, um tú ert minni enn tríggjar metrar burtur frá stinkdýrinum. Fólk kunnu lukta ræðuliga luktin ein kilometer burturi. 13 stinkdýrasløg eru í Norður- og Suðuramerika. Tey eta smádýr, fruktir og egg. Eyðkenda svarta og hvíta litsetingin á ronduta stinkdýrinum ávarar onnur dýr at koma ov nær.
Flokking[rætta | rætta wikitekst]
Trý høvuðssløg og 13 stinkdýrasløg eru.
- Ætt: Mephitidae (Stinkdýrfamiljan)
- Slekt: Conepatus (Nasastinkdýr)
- Slag: Conepatus chinga
- Slag: Conepatus humboldtii
- Slag: Conepatus leuconotus
- Slag: Conepatus mesoleucus
- Slag: Conepatus semistriatus
- Slekt: Mephitis (Flekkut stinkdýr)
- Slag: Mephitis macroura
- Slag: Mephitis mephitis
- Slekt: Spilogale (Rondut stinkdýr)
- Slag: Spilogale putorius
- Slag: Spilogale pygmaea
- Slekt: Conepatus (Nasastinkdýr)


text:
Fløskumóttøkan hjá Rúsdrekkasøluni í bygninginum við Miðlon verður nú størri og betri.
Higartil hava tvær maskinur tikið ímóti fløskum og kassum í gamla Grón-bygninginum í einum høli, sum var ov lítið. Í dag letur nýggj fløskumóttøka upp í sama bygningi í einum væl størri høli við fýra nýggjum móttøkumaskinum.
Maskinurnar eru av tílíkum slag, at tær avgreiða móttøkuna skjótari enn tær gomlu maskinurnar.
Rúsdrekkasølan hevur tikið hetta stigið fyri at veita viðskiftafólkunum eina betri tænastu. Langligt og trongligt var viðhvørt at bíða við gomlu fløskumóttøkuna, men nú skuldu umstøðurnar verið betri.
Rúsdrekkasølan strembar áhaldandi eftir at menna tænastuna. Herfyri læt ein nýggj sølubúð upp í Vestmanna. Í 2016 varð flutt í størri og betri hølir í Klaksvík, og í 2015 læt Rúsdrekkasølan upp nýggja sølubúð við Norðskála.


text:
Hesin teksturin hóskar væl at siga ella lesa fyri næmingunum. Lærarin eigur at hava lisið tekstin frammanundan, so hann kann liva seg inn í søguna. Gott er, um nýggj og torfør orð ella máliskur verða gjøgnumgingnar í flokkinum, áðrenn teksturin verður lisin upp ella endursagdur.
Teksturin er ætlaður at skapa eina djúpa hugsavnan og innliving í søguna. Hetta kann lærarin kanska gera við at sløkkja ljósið, tendra eitt kertuljós og møguliga biðja óstillar næmingar blunda og savna seg um at lurta.
Í námsætlanini fyri kristnikunnleika og átrúnað er krav, at eftir 2. flokk skulu næmingarnir duga at lurta eftir frásøgnum og søgum. Hetta skal venjast. Best er, um spurningar, prát og annað virksemi bíðar, til lærarin er liðugur at lesa ella siga frá.
Niðast á hesi síðuni eru uppskot til hugvekjandi samrøðu. Ikki er neyðugt at taka allar spurningarnar við í viðgerðina.
Anne Schjelderup hevur endurgivið søguna úr Gamla Testamenti við egnum orðum og tulkingum. Hetta er sostatt ikki beinleiðis frásøgn úr Bíbliuni.
1. Hvussu ber tað til, at tornarunnurin brádliga fór at brenna? Kann Gud fáa lutir at brenna, tá hann vil? Kann Gud gera akkurát tað, hann hevur hug at gera? Um tú kundi gjørt hvat sum helst, hvat hevði tú so gjørt? Hevði tú gjørt okkurt, sum tú annars ikki hevur loyvi at gera, okkurt ræðandi, okkurt stuttligt, ella okkurt, sum ger onnur glað?
2. Gud segði, at Móses skuldi fáa beiggja sín, Áron, at tosa fyri seg, tá ið teir skuldu tosa við ísraelsfólk. Men hví kundi Gud ikki bara gera Móses til ein góðan talara? Gloymdi Gud at geva Mósesi talugávur? Kann Gud gloyma?


text:
Um arbeiðið við nýggju býarlundini
Kunngjørd og kend ætlan
Í tíðindaskrivi dagfest 21. februar 2018 kunngjørdi kommunan, at sáttmáli var undirskrivaður við Kanjon um arbeiðstøkuna í samband við býarlundina, men verkætlanin var alment kend væl áðrenn tað.
Ætlanin um at gera býarlund á Akursmørk hevur nevniliga nøkur ár á baki, og fyrireikingarnar hava verið ávegis í fleiri ár. Verkætlanin er savnandi partur av nýggja miðbýnum og hevur til endamáls at fríðka og hugna um miðbýin.
Tá ið Ósbjørn Jacobsen arkitektar vunnu hugskotskappingina um nýggjan miðbý í 2012, var Akursmørk longu partur av samlaðu miðbýarætlaninini. Og í skipanaruppskotinum, sum varð samtykt og almannakunngjørt í 2015, sóust tekningar av, hvussu Akursmørk í framtíðini skuldi gerast til eina vakra grøna lund mitt í býarhjartanum.
Á býráðsfundi 17. mars 2016 varð einmælt samtykt at fara undir verkætlanina at gera býarlund á Akursmørk. Øll málsviðgerð og fyrireiking hevur tikið hædd fyri galdandi byggisamtykt fyri økið, sum ásetur, at økið er avsett sum grønt øki í økisparti D9. Byggisamtyktin inniheldur ikki viðmerkingar um friðing ella fornleivdir, og hon er góðkend av Føroya landsstýri og Umhvørvisstovuni, sum umsitur slík mál.
Í frágreiðingini um málið stendur m.a., at uppskotið leggur upp til størri gagnnýtslu av ovara Vágsbø, sum kann geva borgarum uppaftur størri gleði av økinum. Økið liggur tætt uppat skúlaøkinum, og tí verður eisini væntað, at yngstu borgararnir í býnum kunnu fáa stóra gleði og tryggleika í lundini, sum skapar eitt vakurt frírúm beint við skúlan.
Ongin fráboðan frá Tjóðsavninum um friðing
Kommunan er ikki gjørd varug við, at talan er um friðað øki. Hvørki byggisamtykt, tinglýsing ella servituttar á økinum siga nakað um friðing, og tí hevur arbeiðið við málinum gingið sína gongd. Tá ið kommunan nú, í samband við byrjanina av sjálvum graviarbeiðnum, er gjørd varug við, at økið sambært Tjóðsavni Føroya er friðað, varð fundur við Tjóðsavnið fingin í lag sum skjótast.
Í sama umfari varð lagt upp til, at Tjóðsavnið kundi senda umboð norður til Klaksvíkar at gera kanningar av eventuellum fornleivdum. Hetta tí at kommunan sjálvsagt ikki vil gera seg inn á nakað friðað øki, men harafturímóti er opin fyri at innlima møguligar fornleivdir í lundina, skuldu kanningarúrslit víst, at talan veruliga er um slík á økinum.
Kommunan hevur biðið Tjóðsavnið um eina skrivliga leiðbeining um, hvussu víðari skal farast fram, men hevur higartil onki móttikið.
Okkara vón er, at kommunan saman við Tjóðsavninum kann finna eina góða loysn, sum virðir økið og umhvørvið, og samstundis tryggjar trivnaðin í økinum.
Kelda: www.klaksvik.fo
SáH


text:
Og hetta vikuskiftið vóru vit við Gjógv í bygdaballi. Eitthundrað og tretivu fólk vóru til veitsluna í bygdarhúsinum. Maturin var frá Gjáargarði, og tann matur!! Forrættur var fiskur við tilhoyri og pynti, síðani kom háryggur við epli og grønmeti og sós. Kjøtið var borið inn til hvønn gest sær, eitt ryggjastykki í part. Tað smakkaði himmalskt.
Tað serliga við bøllunum við Gjógv er skemtið, tað lokala. Kristjan Jákup, Óla Jákup og Símun gjørdu tað aftur í ár! Teir argaðu bygdarfólkið upp á góðsligan máta, og fólkið sat í skellilátri.
Fyrireikararnir høvdu hugsað um alt, tónleik, borðstjóra og veitslurøðu. Jórunn Høgnesen helt gestarøðuna, so hugfarsligt at hoyra um gamlar dagar við Gjógv, men eisini ein tráður til okkara egnu tíð við skundi og vasi.


text:
Vit seta sjóneykuna á antihapping, og seta spurning við, hvussu langt vit eru komin. Vit spyrja um empati og empatiskir felagsskapir er íborið. Og vit tosa um smásamfelagið, sum karmur um uppvøkstur, sosialt lív og samleikagerð hjá børnum og ungum.
Steen Hildebrandt, relatiónsserfrøðingur, Helle Rabøl Hansen, serfrøðingur í happing og Erika Anne Hayfield, granskari í smásamfeløgum og føroyskum barnamentanum, koma at halda fyrilestrar hendan fyrrapart.
Aftaná framløgurnar bjóðar Barnabati heimagjørda, føroyska og vistfrøðiliga rabarbusaft. Meðan tit drekka saftina, verður høvið at síggja føroyska fyribyrgjandi tilfarið ímóti happing, sum Barnabati hevur ment í samstarvi við Mary Fonden og Red Barnet. Verkætlanin ber heitið Betri vinir – Fri for Mobberi.
Týsdagin 24. apríl kl 9:30 í Norðurlandahúsinum. Atgongumerkið á 350 kr fáðast á nlh.fo
Steen Hildebrandt, professari í leiðslu og organisatiónsteori (framløgan er á donskum)
Týdningurin av felagsskapi
Vit hava tørv á empatiskum felagsskapum – bæði nú og í framtíðini – og onkur skal taka ábyrgd av at skapa teir. Professari í leiðslu og organisatiónsteori, Steen Hildebrandt, hyggur nærri at hví empati er so týdningarmikið, og hvørjir møguleikar eru, hjá bæði leiðarum, fakfólki og øðrum vaksnum, at styðja undir menningini hjá tí týdningarmiklasta vit hava – nevniliga børnini.
Steen Hildebrandt er ph.d., fyrrverandi professari á Århus Universitet og adjunktur á Copenhagen Business School (CBS) og Aalborg Universitet. Hann er nevndarlimur í stýrum fyri vinnufyritøkur, útbúgvingarstovnar og sivilsamfelagsfelagsskapir, rithøvundur til hópin av bókum og greinum, um leiðslu, organisatión og samfelagsviðurskifti. Umframt ein nógv brúktur fyrilestrarhaldari. Steen Hildebrandt er m.a. samhøvundur til bøkurnar ‘Empati – det, der holder verden sammen’ og ‘Børnene er det vigtigste – fremtiden, skolen og barnet’.
Helle Rabøl Hansen, ph.d. og granskari í happing (framløgan er á donskum)
Antihapping – hvussu langt eru vit komin?
Hvussu kunnu vit vaksnu greiða frá einum fyribrigdi, sum ikki kann forsvarast? Hvussu rúma vit øllum tí óhugaliga, sum eisini fylgir við, tá ið børn berjast fyri teirra sosialu yvirliving? Ein nýggj áskoðan á happing seinnu árini snýr seg um mentanina hjá felagsskapunum, ið børnini eru ein partur av. Helle Rabøl Hansen setur sjóneykuna á seinastu 20 árini við denti á felagsskapsfatan og gevur okkum samstundis innlit í, hvussu vit, sum fakfólk og vaksin, fyrst og fremst verða verandi á barnsins síðu, tá vit arbeiða við happing.
Helle Rabøl Hansen varð útbúgvin løgfrøðingur í 1998 á Universitetinum í Keypmannahavn, og hevur síðan arbeitt við happing sum yrkisøki. Fyrst sum løgfrøðiligur fulltrúi í Børnerådet og seinni hjá Børns Vilkår. I 2005 var hon við til at seta netverkið AMOK, AntiMObbeKonsulenterne, á stovn. Helle Råbøl Hansen fekk sína ph.d. í 2011 við ritgerðini: “Lærerliv og elevmobning”, og hon hevur verið við í fleiri bókaútgávum, sum til dømis ‘Mobningens ABC: en fagbog om mobning’ (2016), ‘Parentesmetoden: tænkestrategier mod mobning’ (2015) og ‘Grundbog om mobning’ (2005).
Erika Anne Hayfield, ph.d., granskari í smásamfeløgum og føroyskari barnamentan (framløgan er á føroyskum)
Í Føroyum búgva vit í einum samfelag, har fólk kennast væl og sambondini eru tøtt. Hesi tøttu sambond sermerkja líviðheima, í skúlanum og á arbeiðsmarknaðinum. Við støði í okkara lítla oyggjasamfelagi setur Erika Anne Hayfield sjóneykuna á smásamfelagið, sum karm um uppvøkstur, sosiala lívið og samleikagerð hjá børnum og ungum – umframt hvørja ávirkan smásamfelagið hevur á, hvussu ung navigera og hugsa um framtíðina.
Erika Anne Hayfield er ph.d., lektari og útbúgvingarleiðari á Fróðskaparsetri Føroya. Erika granskar innan fráflyting av ungum fólkum, tilflyting av útlendingum, kyn og barnamentan. Umframt granskingarroyndir sínar, hevur hon royndir innan vinnulív og almenna fyrisiting. Hon hevur skrivað greinar, hildið fyrilestrar og staðið á odda fyri fleiri stórum verkætlanum, eitt nú Heildarætlan um fólkaflyting og fólkavøkstur. Erika er eisini virkin í nevndum og luttekur í fleiri altjóða samstørv.


text:
Svanur
Sangsvanur (frøðiheiti - Cygnus cygnus; da. Sangsvane), oftast nevndur bara svanur, er sera prýðiligur fuglur, hvítur við gulum nevi og svørtum fótum. Gongulagið er stólput og tungført, men hann livir eisini mest á floti, stundum úti á sjógv, men allarmest á vøtnum, har hann søkir sær urtir upp frá botni. Hann flýgur skjótt, men, stravið er at sleppa á flog, og ikki setur hann seg uttan har, sum vatn er undir. Hann eigur í Íslandi og øðrum kuldalondum. Í gomlum føroyskum kvæði er hann nevndur okn, og summir halda at Oknadalur í Vágum hevur navnið av tí, at svanir hava átt har, men tað er lítið trúligt, at teir kunna hava búð her suðuri. Í seinnu árunum hava menn fleiri ferðir havt sangsvanir á vøtnum og tjørnum, og roynt at fingið teir at yngla; teir verða spakir fyri fólki og halda seg í sama stað alt árið, men ikki hava teir vorpið.
Um várið síggja vit nú og tá svanir á veg til Íslands. Har gera teir sær reiður av sevi og mosa, digst við vøtnini, ella helst á hólmum í vatninum. Ár eftir ár koma teir til sama reiðrið og væla um tað, so til endan verður tað ein stór túgva. Teir eru so ráðaríkir og harðsintir, at sjáldan fær meir enn eitt par verið við hvørt vatnið, og heldur ikki er greitt hjá øðrum fuglum at vera teimum í nánd. Men makarnir halda væl saman og eru sera umhugsnir fyri ungunum, lata teir ikki úr eygsjón fyrr enn aftur móti vári.
Meðan bøgan vermir, situr steggin uttanum og syngur. Og svanasongur er tiltikin; helst á stillum stjørnuglógvandi góðveðurskvøldum sigst tað at vera hugtakandi at lurta eftir songi hansara. Um heystið síggja vit teir aftur á suðurferð, ofta eini hjún við ungum sínum, sum tá eru bleikmorlittir. Tá kunna teir stundum steðga nakrar dagar á vøtnum og firðum.
Tað hevur ikki verið vanligt at svanur eigur í Føroyum, men í 2008 kom eitt svanapar á vatninum á Eiði út við tveimum ungum, og í 2009 fingu tey 7 ungar síðst í mai mánaði.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
onsdag den 18. december 2013
Misvísandi ræðukampanja frá Hagstovuni?
Les meira um modellið og framskrivingarnar á linkinum omanfyri. Ella lurta eftir samrøðu, Rás 2 hevði við Jón Joensen á Hagstovuni. Og útvarpið tosaði eisini við Jón.
Talan er helst um eitt frálíkt model, men eg eri ikki akkurát imponeraður av mátanum tey leggja úrslitini fram og hvat tey brúka modellið til.
Tað er als ikki líka interessant, hvat fólkaframskriving vísir, sum gongur minni enn 40 ár fram.
Og tá tað verður gjørt í demografiskari broytingartíð sum nú, er tað sannlíkt eisini misvísandi og bara við til at forskrekkja fólk óneyðugt.
Hvat sker aftaná 50-60 ár hevur stóran týdning fyri at fáa rætta mynd av gongdini. Bara spell, at Hagstovan ikki hevur tað við!
At gera eina reint stokastiska framskriving, t.e. at fólk ikki skulu seta fortreytirnar fyri framrokningina, er fínasta slag, men at modellið so at siga roknar sjálvt merkir ikki, at man ikki skal brúka model og úrslit við skili.
Man má skilja dynamikkin í framskrivingini fyri at velja, hvat skal roknast og hvussu tað skal tulkast. Tíverri gloyma allar framskrivingar av fólkasamanseting at hyggja eftir, hvat hendir aftaná 50 ár. Og so fara fólk skjótt í panikk.


text:
Bygningar og innleggingar skulu gerast soleiðis, at nervandi ljóð frá rúmum uppat, frá innleggingum og frá vegum nærhendis, verður avmarkað. Hetta skal gerast í tann mun, sum ætlaða nýtslan av bygningunum krevur, og soleiðis at tey, sum eru í bygningunum, ikki verða nervað av ljóðinum.
Aðrir bygningar enn bústaðir fevnir í hesum sambandi m.a. um undirvísingarbygningar, dagstovnabygningar o.tíl.
Undirvísingarbygningar fevna um skúlar og útbúgvingarstovnar.
Dagstovnabygningar fevna í hesum kapitli um barnaansingarstovnar, frítíðarskúlar o.tíl.
Undirvísingarbygningar:
Virkiskravið fyri undirvísingarbygningar verður roknað at vera lokið, tá ið tað verður útint í samsvari við hesi virði:
Luftljóðbjálving, R’w
Millum undirvísingarrúm og millum undirvísingarrúm og felagsrúm, vatnrætt ≥ 48 dB.
Millum undirvísingarrúm og millum undirvísingarrúm og felagsrúm, loddrætt ≥ 51 dB.
Millum undirvísingarrúm við hurðarsambandi (samlað ljóðbjálving fyri vegg við hurð, faldi- og flytivegg ella glaspartíir o.tíl.) ≥ 44 dB.
Millum undirvísingarrúm og felagsrúm við hurðarsambandi (samlað ljóðbjálving fyri vegg við hurð, faldi- og flytivegg ella glaspartíir o.tíl.) ≥ 36 dB.
Fyri broytiligar rúmskiljingar í opnum undirvísingarøkjum ≥ 20 dB.
Millum undirvísingarrúm til smíð og onnur undirvísingarrúm ella felagsrúm ≥ 60 dB.
Millum undirvísingarrúm til smíð og felagsrúm við hurðarsambandi (samlað ljóðbjálving fyri vegg við hurð, faldi- og flytivegg ella glaspartíir o.tíl.) ≥ 44 dB.
Millum undirvísingarrúm til sang og tónleik og millum undirvísingarrúm til sang og tónleik og onnur undirvísingarrúm ella felagsrúm ≥ 65 dB.
Millum undirvísingarrúm til sang og tónleik við hurðarsambandi (samlað ljóðbjálving fyri vegg við hurð) ≥ 55 dB.
Millum undirvísingarrúm til sang og tónleik og felagsrúm við hurðarsambandi (samlað ljóðbjálving fyri vegg við hurð) ≥ 50 dB.
Trinljóðstig, L’n,w
Í undirvísingarrúmum ≤ 58 dB.
Í undirvísingarrúmum frá gólvi og skilagólvi mótvegis undirvísingarrúmum til smíð ella sang og tónleik ≤ 53 dB.
Óljóðsstig
Í undirvísingarrúmum frá tøkniligum innleggingum ≤ 30 dB.
Í undirvísingarrúmum frá ferðslu ≤ 33 dB.
Dagstovnar:
Virkiskravið fyri dagstovnar verður roknað at vera lokið, tá ið tað verður útint í samsvari við hesi virði:
Luftljóðsbjálving, R’w
Millum tilhaldsrúm fyri stilt og/ella larmandi virksemi og millum hesi rúm og onnur rúm ≥ 48 dB.
Millum tilhaldsrúm fyri stilt og/ella larmandi virksemi og onnur rúm við hurðarsambandi (samlað ljóðbjálving fyri vegg við hurð o.tíl.) ≥ 40 dB.
Millum tilhaldsrúm og millum tilhaldsrúm og onnur rúm ≥ 40 dB.
Millum tilhaldsrúm við hurðarsambandi og millum tilhaldsrúm og onnur rúm við hurðarsambandi (samlað ljóðbjálving fyri vegg við hurð o.tíl.) ≥ 30 dB.
Trinljóðstig, L’n,w
Í tilhaldsrúmum (frá gólvi í rúmum uppiyvir) og í tilhaldsrúmum fyri stilt virksemi (frá øllum gólvum) ≤ 58 dB.
Í tilhaldsrúmum (frá gólvi í rúmum á somu hædd) ≤ 63 dB.
Óljóðsstig L’n,w
Í tilhaldsrúmum frá tøkniligum innleggingum ≤ 30 dB.
Í tilhaldsrúmum frá ferðslu ≤ 33 dB.
Vísast kann til ”SBi anvisning 218, Lydforhold i undervisnings- og daginstitutionsbygninger – Lydbestemmelser og anbefalinger”.
Fyri bygningar til onnur endamál enn teir omanfyri nevndu:
Fyri bygningar til onnur endamál enn teir omanfyri nevndu eiga í hvørjum einstøkum føri at verða settar serstakar ljóðásetingar fyri verkætlanina, soleiðis at krøvini til akustiska inniumhvørvið verða lokin.
Óljóðsstigið innandura á skrivstovum frá virkjum í sama bygningi er fevnt av teimum vegleiðandi markvirðunum í ”Tabel III í Miljøstyrelsens Vejledning nr. 5/1984”.
Uppskot um markvirði fyri lágfrekvent óljóð og infraljóð í tilhaldsrúmum og skrivstovum eru at finna í ”Orientering fra Miljøstyrelsen nr. 9/1997”.
Liggja rúm við serliga nervandi óljóði uppat undirvísingarrúmum ella tilhaldsrúmum, skulu serlig ljóðbjálvandi tiltøk gerast.
Virkiskravið fyri undirvísingar- ella tilhaldsrúm í dagstovnum í bygningum, har tað í sama bygningi ella í bygninginum uppat, eru rúm við larmandi virksemi úr vinnueindum ella øðrum undirvísingar- ella dagstovnum, verður roknað at vera lokið, tá ið bygningurin verður gjørdur í samsvari við ”Energistyrelsens Vejledning om lydbestemmelser i Bygningsreglementet 2010 (Aukustisk Indeklima)”.
Eftirljómstíðin í rúmum í bygningum skal vera tillagað nýtsluni.
Vísast kann til ”SBi anvisning 218, Lydforhold i undervisnings- og daginstitutionsbygninger - lydbestemmelser og anbefalinger”.
Fyri bygningar til onnur endamál, so sum skrivstovubygningar, sjúkrahús, læknahús og viðgerðarstovur, eiga í hvørjum einstøkum føri at verða settar serstakar ljóðásetingar fyri verkætlanina, soleiðis at krøvini til akustiska inniumhvørvið verða lokin.
Undirvísingarbygningar:
Virkiskravið fyri undirvísingarbygningar verður roknað at vera lokið, tá ið tað verður útint í samsvari við hesi virði:
Eftirljómstíð, T
Flokshøli ≤ 0,6 s.
Undirvísingarrúm til smíð ≤ 0,6 s.
Undirvísingarrúm til sang og tónleik minni enn 250 m³ (kórsangur og akustiskur tónleikur) ≤ 1,1 s.
Undirvísingarrúm til sang og tónleik, minni enn 250 m³ (styrkt við ravmagni) ≤ 0,6 s.
Fimleikahallir minni enn 3500 m³ ≤ 1,6 s.
Fimleika- og ítróttarhallir størri enn 3500 m³ ≤ 1,8 s.
Svimjihallir minni enn 1500 m³ ≤ 2,0 s.
Svimjihallir størri enn 1500 m³ ≤ 2,3 s.
Felagsrúm og felagsgangir, sum verða nýtt til bólkaarbeiði og tílíkt ≤ 0,4 s.
Felagsgangir, sum ikki verða nýttar til bólkaarbeiði og tílíkt ≤ 0,9 s.
Trappurúm ≤ 1,3 s.
Ísoguvídd (Absorptionsareal), A
Opin undirvísingarøki ≥ 1,3 x gólvvíddina,
Felagsrúm við loftshædd meira enn 4 m og rúmd meira enn 300 m³ ≥ 1,2 x gólvvíddina.
Dagstovnar:
Virkiskravið fyri dagstovnar verður roknað at vera lokið, tá ið tað verður útint í samsvari við hesi virði:
Eftirljómstíð, T
Tilhaldsrúm ≤ 0,4 s.
Ísoguvídd (Absorptionsareal), A
Tilhaldsrúm við loftshædd meira enn 4 m og rúmd meira enn 300 m³
≥ 1,2 x gólvvíddina.


text:
Higartil størsta ferðamannaskip í Panamaveitini
“Myndugleikarnir í Panama-veitini eru ernir
av at bjóða Norwegian Bliss væl komið, og samstundis staðfesta, at markið fyri
støddini á skipum einaferð enn er brotið,”
sigur Manuel Benítez, varastjóri í Panamaveitini.
Norwegian Bliss fór av bakkastokki á týsku Meyer skipasmiðjuni í mars mánaði í ár.
Í hesum mánaðinum byrjaði nýggja ferðamannaskipið eina 15 dagar ferð úr Miami - gjøgnum panama-veitina og fram við vesturstrond Mið- og Norðuramerika og endaði í Los Angeles í Kalifornia. Og tað var á hesi ferðini, at norska ferðamannaskipið sum størsta ferðamannaskip nakrantíð, sigldi gjøgnum Panamaveitina.
Norwegian Bliss fer restina av summarinum at sigla í Alaska, áðrenn tað fer niður til Karibia.
Kelda: Worldmaritimenews


text:
Biên Hòa
Bien Hoa er ein býur í Vjetnam, hann er høvuðsstaður í Dong Nai landslutinum. Býurin er 32 km eystanfyri Ho Chi Minh City. Bien Hoa Floghavn er 5 km frá miðbýnum.
Innihaldsyvirlit
Fólkatalið[rætta | rætta wikitekst]
Í 1989 var íbúgvatalið í Bien Hoa mett at vera 273.879. Í 1999 var fólkatalið vaksið til 435.400 í 2009 til 652.646.
Søga[rætta | rætta wikitekst]
Bien Hoa vaks til ein stóran forstað til Saigon, tá hesin vaks. Eftir Fyrra indokinesiska kríggið streymaðu flóttafólk til Bien Hoa og fleiri tíggjutúsund fólk búsettust har. Tey komu frá norðaru og miðøkjunum í Vietnam. Undir Vjetnamkrígnum, sum vardi frá 1955 til 1975, brúkti amerikanska flogvápnið Bien Hoa Air Base árini 1961 til 1973.
Sum fleiri aðrir býir í Vjetnam upplivdi eisini Bien Hoa fíggjarliga afturgongd frá 1975 til seinna helming av 1980-árunum.
Í dag[rætta | rætta wikitekst]
Í dag er býurin komin fyri seg aftur fíggjarliga. Býurin er ein vinnulívsmiðdepil í Suðurvjetnam, og fleiri verksmiðjur og vøruhús er í økinum uttanfyri býin, ofta við fígging frá Japan, Singapor, USA, Sveis og øðrum útlendskum íleggjarum. Har eru fleiri stuttleikaparkir, náttklubbar og matstovur, sum liggja framvið Dai Nai Ánni.
Keldur[rætta | rætta wikitekst]


text:
Vegurin til Tjørnuvíkar raðfestur
Hósdagin 3. mai vitjaði landsstýrismaðurin í samferðslumálum, Henrik Old, Sunda kommunu.
Borgarstjórin hevði boðið honum og Landsverki norður at umrøða bráðneyðugar ábøtur á Tjørnuvíkarvegnum.
Landstýrismaðurin og Landsverk fingu á hesum ástaðarfundi neyva frágreiðing um tørvin og ynskini hjá Sunda kommunu og tjørnuvíkingum. À fíggjarlógini fyri 2018 er ein millión krónur raðfest til vegin. Hetta er eitt stig á rættari leið. Landstýrismaðurin ásannar tó, at tøvur er eisini á at fáa fleiri størri víkipláss, og at hampað verður um bilverjuna.
Um málið sigur borgarstjórin Heðin Zachariasen: "Vit í kommununi ynskja trygt og tíðarhóskandi vegakervi til allar okkara bygdir. Eg fegnist um, at landstýrismaðurin var jaligur og tekur hetta málið í álvara og hevur í hyggju at gera munandi ábøtur á vegin til Tjørnuvíkar í ár."


text:
Mánadagin 5. juli kemur bókin “Fiskiskapur – fjølbroyttar ásetingar,” sum Óli Samró, búskaparfrøðingur og fiskivinnuráðgevi, hevur skrivað. Bókin lýsir, hvussu fiskivinnan kring heimin er skipað, og hvussu ymisku fiskivinnuskipanirnar virka og roynast á heimsins høvum.
Óli Samró arbeitt 25 ár við fiskivinnuviðurskiftum
Í framløguni segði hann millum anna at tað vóru sera nógvar ymiskar fiskivinnu skipanir í heiminum.
Eisini vísti hann at hetta var reinur politikkur: Um ein politikkari kundi fáa uppskot í gjøgnum um motorveg ella eitt sjúkrahús so kundi hann stemma fyri tí uppskotsstillara í hevði lagt uppskot fram um fiskivinnureform. Talan var ikki um objektiv búskaparlig viðurskiftir ella lívfrøðið, men um politikk. Gott hálvt hundrað fólk vóru komin saman til framløguna í Klaksvík.
Stutt videobrot frá fundinum frá TV24
Fiskivinnuframløga Óli Samró-juli2016 from 24fo.net on Vimeo.


text:
Miðskeiðis í hálvfemsunum, nærri 1994, var eitt forum, sum viðgjørdi grindaspurningar í breiðum týdningi. Tá var John Petersen landsstýrismaður í fiskivinnumálum og Kaj P. Mortensen, sáli, leiðari í fiskimálaráðnum, sum tá tóku stig til hetta forum, ið var breitt samansett av grindaformonnum, sýslumonnum, djóralæknanum Jústines Olsen og øðrum.
Tįverandi umsiting ķ fiskimįlarįšnum hevši tį eina tķš arbeitt viš ymiskum grindaspurningum, sum vóru frammi tį. Millum annaš var drįpshįtturin og grindakrókurin višgjųrdir og sum djóralęknin Jśstines Olsen kunnaši um. Jśstines hevur ķ nógv įr gjųrt eitt ómetaliga stórt og gott arbeiši fyri at betra um grindadrįpiš, so taš gongur bęši nógv skjótari og veršur gjųrt į eini meiri humanan hįtt, so hvalurin ikki lķšir óneyšugt.
Uppskot um broytingar ķ grindareglugeršini vóršu framlagdar og višgjųrdir, har grindamenn hųvdu hųvi til at bera fram teirra hugsjónir. Longu her sįst munur į grindamonnum sunnanfjųršs, sum vildu varšveita gomlu skipanina viš grindabżti og noršanfjųršs, sum vildu halda fast um rakstrar- og drįpspartar. Ymiskleikanum fyri grindabżti var frammanundan gjųrt plįss fyri ķ grindareglugeršini, men oršaskiftiš var įhugavert.
Sunnanfjųršs varš yvirhųvur hildiš, at gamla skipanin viš at lata alla grindina til heimapartar, var tann mest ręttvķsa og sosiala, har ųll ķ ųkinum fingu grind uttan mun til um tey hųvdu veriš viš ella ikki ķ rakstri ella drįpi. Soleišis kundi tey gomlu, sjómenn, iš vóru burtur og onnur, sum ikki hųvdu mųguleika fyri at vera viš, eisini fįa grind.
Eisini varš framfųrt, at sżslumašurin ķ hvųrjum einstųkum fųri, kundi lata grindapart til tey, sum hųvdu gjųrt eitt serliga stórt arbeiši viš grindini. Taš kundi t.d. vera śtróšrarbįtar, sum hųvdu mist inntųkuna frį śtróšrinum fyri at hjįlpa til viš grindini.
Noršanfjųršs vóru flestu grindamenn av tķ fatan, at rakstrar- og drįpspartur skuldi latast til tey, sum hųvdu luttikiš og at heimapartar vóršu latnir alt eftir stųddini av grindini.
Komiš varš eisini inn į partarnar hjį sżslumonnum og grindaformonnum og annars um śtleggingina, grindaskašar v.m.
Allir grindamenn vóru samdir ķ at skipa soleišis fyri, at grindin kom so mongum til góša sum yvirhųvur gjųrligt og at rakstur og drįp varš gjųrt į ein so skynsaman hįtt sum til bar.
Taš kundi veriš įhugaverk hjį nśverandi umsiting ķ Fiskimįlarįšnum at gjųrt eina dagsskrį viš teim spurningum, sum eru frammi og innkallaš til ein fund at višgera hesar spurningar. Kanska manglar eitt slķkt forum, har tey, sum varša av grindaspuringum kunnu koma saman at umrųša spurningarnar. Onkur gullkorn koma uttan iva burturśr.
Hvalvįgin ķ Višvķk (mynd: Hanus F. Joensen, Klaksvķk)
mynin omanfyri er frį grind ķ Noršragųtu (mynd: heimabeiti.fo)


text:
Agnar Frederiksen
14.07.2017 - 19:58
Ítróttur > Ítróttur > Fótbóltur
B36 kunngjørdi í dag á heimasíðu sínari, at felagið hevur gjørt nýggjan sáttmála við høvuðsungdómsvenjaran Símun Joensen.
Sambært heimasíðuni hjá B36 hava partarnir eftirmett samstarvið, sum byrjaði í vetur, og bæði ungdómsdeildin og Símun Joensen vildu leingja um samstarvið. Sáttmálin er galdandi til og við 2019, og felagið fegnast um hetta. Símun fegnast eisini um umstøðurnar og øll fólkini sum hjálpa til í B36 á ymsan hátt, og hann vísur á, at til dømis tiltøkini sum B36 hevur skipað fyri nú í summar, eisini gera uppgávuna uppaftur meira stuttliga og spennandi:
Símun Joensen er klaksvíkingur, ið hevur umboðað KÍ og B36 í Effodeildini sum leikari. Hann var við at vinna FM við B36 í 2011 og 2014. Í 2015 var hann hjálparvenjari hjá KÍ. Hann er eisini glaður fyri, at samstarvið við B36 heldur fram, og setur soleiðis orð á háttin, sum arbeitt verður uppá í felagnum:
- B36 er eitt sera væl skipað felag, har nógv verður gjørt fyri at tryggja góðar karmar til ungdómin. Vit hava sera dugnaligar venjarar í øllum aldursbólkum – bæði hjá gentum og dreingjum. Vit hava lagt okkum eftir, at bæði kynini og øll í hvørjum aldursbólki fáa góða venjing. Vit vita, at breiddin er avgerandi, tá ið talan er um ungdómsfótbólt. Umframt hetta, so verður skipað fyri “Meir-venjing” til leikarar, sum møta væl upp til venjing og vísa góðan hugburð. Hetta er bæði hjá gentum og dreingjum, sum eru um 11-14 ár.
- Trivnaðurin og hølis- og arbeiðsviðurskiftini eru eisini sera góð. Somuleiðis er tað sera hugaligt at uppliva, at øll sum hava hvítt blóð í æðrunum, eru við til at stuðla so ella so. Man merkir, at í B36 eru nógv fólk sum veruliga brenna fyri felagsskapinum. Vit hava eisini júst skipað fyri Summar Cup og Pro Camp, sum hava verið tvey áhugaverd og stuttlig tiltøk, har afturmeldingin hevur verið jalig. So tað er ógvuliga spennandi at verða høvuðsungdómsvenjari í B36.


text:
Ferðafrásagnir til Føroya og Íslands evni á Hugvísundathing 2014
Kim Simonsen, ph.d. er nýliga settur í post.doc starv á University of Amsterdam í verkætlanini SPIN: Study Platform of Interlocking Nationalisms.
Í hesum døgum er hann við í íslendska Hugvísundathing 2014 í Reykjavík. Evnið í sessiónini, sum Kim Simonsen er við í saman við trimum íslendskum granskarum, er ferðandi til Føroyar og Íslands frá 1800-1900.
Kim Simonsen er eisini settur sum samskipari fyri eitt netverk, ið hevur fingið stuðul frá Kulturkontakt Plus, at arbeiða í 3 ár við ferðafrásagnum frá 1800-1900, ið fóru norðureftir.
Mikudagin 19. mars heldur Kim Simonsen fyrilestur um ferðandi og nýggja gransking um ferðafrásagnir á Reykjavíkur Akademían, ið er granskingarstovnur í Íslandi.
Meira kunning um evnið á fyrilestrinum og kunning um sjálvan fundin finst her www.akademia.is
Les meira um Kim Simonsen í Heilagrunninum